text:
Hari ibibazo bitandukanye abasore n’inkumi bashobora kwibaza ku ngingo yo gushyingiranwa kwa gikristo ugasanga bakeneye kumenya uko babyitwaramo.Ni muri urwo rwego muri iyi nyigisho tugiye kurebera hamwe ibibazo n’ibisubizo.
Umukunzi wawe ubaye waramujyanye iwanyu nyuma ukamusangana ingeso utabasha kwihanganira wabigenza ute?
> Mbere y’uko ufata icyemezo cyo kumujyana iwanyu, wakagombye kuba waramaze kugenzura bya bintu byose twabonye umuntu ashingiraho ahitamo umukunzi. Muri icyo gihe cyo kumwigaho wakagombye kuba waramenye iyo ngeso idahinduka niba ushobora kuyihanganira ukabona kumujyana iwanyu. Ntukihutire kumujyana iwanyu utaramusobanukirwa ndetse utaramenya ko wamwemeye koko.
Ese umuntu yafasha gute umukunzi we gukira ibikomere?
>Ikintu cya mbere cy’ingenzi ni ukubanza kumenya igikomere cy’umukunzi wawe. Uzarebe no ku mubiri iyo hari ahantu ufite igikomere, urigengesera ukahatwara neza ndetse ukaharinda ibihutaza byose. Mubyukuri niba mugenzi wawe afite igikomere ugomba kumurinda kandi ukamufasha kugira ngo azagisohokemo.
Aha umuntu yakwibaza uko igikomere kimera. Reka dufate urugero rw’umuntu utarabashije kubona ibiryo bihagije, wakwibaza uti “Ese uyu muntu yafshwa gute?” Icya mbere ni ukubimenya ko uwo muntu ariko ameze kandi ntibigukomeretse, ikindi wowe mwashakanye ugomba kumwegereza ibiryo kuko uzi ko atabibonye.
Nigute umuntu yamenya byimbitse amateka y’umuntu?
>Ibi bisaba guhaguruka ugashaka amakuru, ugacukumbura, ukamenya aho yize ndetse ukamenya abo biganye bakagenda baguha amakuru. Wakwibaza icyo wakora mugihe baguhaye amakuru atari yo. Muri uko gucukumbura ugomba kumenya amakuru y’ukuri n’ay’ibinyoma, mubyukuri ni ibintu bisaba umwanya uhagije.
Ibyo byose birangiye namwishimiye nkamwemera hanyuma mu muryango ntibamwemere nabigenza nte?
>Bibiliya iravuga ngo wubahe so na nyoko, iyo umujyanye ababyeyi ntibamwemere ntabwo ushyiramo imbaraga ngo bamwemere cyane, ahubwo ushyiramo igihe ukihangana ugategereza kugira ngo bazagere igihe babyemere. Wowe usenga Imana igihe cyagera iyo ari uwawe koko n’Imana ikaba ibashyigikiye, ababyeyi ni bo baguhamagara bakakubwira bati “Bya bindi twabyemeye”.
Nonese iyo ugiye gushaka amakuru bakaguha atari yo wabigenza gute?
>Icyo gihe ntabwo uhita ubyemera, urategereza, ukanabaza n’abandi ndetse nawe ukirebera kuko hari igihe biba byarabaye kera yarabiretse, hari igihe aba ari ibintu bidafite ishingiro kuko abantu bavuga ibyo bashaka ndetse bakanabeshya, ibyo bintu byose bimarwa n’iminsi, uko iminsi igenda iza ugera igihe ukamenya amakuru y’umuntu.
Ese umuntu ashobora kuba umukunzi wawe kandi mutari incuti?
>Birashoboka cyane kuko hari igihe umuntu aba afite ibyo agushakaho ariko mutari incuti. Ni byiza kugenzura byimbitse umukunzi wawe ukamenya ko agukunda by’ukuri atari ibindi agushakaho.
Muri macye niba ufite umukunzi birakwiye ko ugenzura ingeso ze mbere y’igihe kugira ngo igihe cyo gushyingirwa mu rukiko ntuzabihindure witwaje ko wasanze afite ingeso runaka utari uzi kandi waragombaga kuyigenzura mbere y’igihe. Ukwiye kumenya ibi byose twabonye bityo ukemeranywa n’umukunzi wawe kubana hatabayeho guhubuka.
Reba Video hano:
VIDEO


c: text/html

text:
Urukuta rw'umwenda ni urukuta ruto kandi rufite aluminiyumu, hamwe n'ibikoresho byo kuzuza ibirahuri, imbaho za aluminiyumu, cyangwa ibuye ryoroshye.
Bitandukanye nibindi bikoresho byubaka, sisitemu yo kurukuta iroroshye kandi yoroshye, mubisanzwe aluminium nikirahure.Izi nkuta ntabwo zubatswe, kandi mubishushanyo mbonera, zirashobora kwikorera uburemere bwazo gusa, mugihe zohereza umutwaro wumuyaga nuburemere kumiterere yinyubako.Igishushanyo gituma ikirere n'amazi birwanya amazi, kugirango imbere yinyubako bikomeze guhumeka.

robotstxt: allowed

filter: keep


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
IGICE CYA 35: ICYO ABASORE BAHAMAGARIRWA GUKORA
Basore, ncuti nkunda, icyo mubiba ni cyo muzasarura. Ubu ni igihe cyanyu cyo kubiba. Mbese umusaruro uzaba iki? Ijambo ryose muvuga, ni imbuto nziza cyangwa imbuto mbi kandi amaherezo ikazazanira umubibyi umunezero cyangwa umubabaro. Imbuto yabibwe ni yo izasarurwa. Imana yabahaye umucyo ukomeye n’amahirwe menshi. Uwo mucyo umaze gutangwa, akaga kanyu mumaze kukerekwa neza, inshingano isigaye iba ari iyanyu. Uko mugenza umucyo Imana yabahaye, ni byo bizaba urugero rwo kubahesha umunezero cyangwa se umubabaro.IZI2 104.1
Mwese mufite ibyiza cyangwa ibibi mushobora gushyira mu bwenge no mu ngeso z’abandi. Icyakora uko mugenza byandikwa mu gitabo cy’urwibutso cyo mu ijuru. Marayika abana namwe akandika ibyo muvuga n’ibyo mukora. Igihe mubyutse mu gitondo, mbese mwiyumvamo ko mubuze shinge na rugero kandi ko mukennye imbaraga ivuye ku Mana? Mbese aho mumenyesha So wo mu ijuru ibyo mukennye mwieishije bugufi kandi mubikuye ku mutima? Niba ari ko mubigenza, abamarayika bandika amasengesho yanyu, kandi niba ayo masengesho atavuye mu minwa iryarya, mu gihe muzaba muri mu kaga ko gukora ikibi mutagambiriye cyatuma imibereho yanyu ituma abandi bakora ibibi, marayika ubarinda azababa iruhande, abayobore mu nzira nziza, abashakire amagambo muvuga, kandi abatere gukora ibyiza.IZI2 104.2
Niba wiyumvamo ko nta kaga urimo kandi niba udasaba gufashwa no guhabwa imbaraga yo kunesha ibishuko, umenye neza yuko uzateshuka inzira. Mu gitabo cy’Imana cyo ijuru hazandikwamo ko wirengagije inshingano yawe, kandi ku munsi wo kugeragezwa uzasangwa udashyitse.IZI2 104.3
Hariho bamwe babazengurutse bigishijwe iby’idini, n’abandi kandi bagiriwe neza, bashyeshyenzwe, bagizwe shyashya, kandi barashimagizwa kugeza ubwo bononekaye rwose ntibaba bakigira imibereho ikwiriye. Ndavuga ibyerekeye ku bantu nzi. Ingeso zabo zayobejwe no kwishakira umunezero, no gushyeshyengwa n’ubunebwe bituma baba imburamumaro mun ubu bugingo. Niba babaye imburamumaro muri ubugingo , twagira byiringiro ki byo muri bwa bugingo aho byose bizaba biboneye kandi byera, kandi aho bose bazaba bafite ingeso zishyize hamwe? Nasabiye abo bantu; naganiriye na bo umwe umwe. Nabonye yuko bakora ibiyobora abandi mu bitagira umumaro, mu gukunda imyambaro, no kutita ku byo bazahabwa bihoraho. Ibyiringiro by’abo bantu ni uko bakwitondera inzira zabo, bagacisha bugufi ubwibone bwabo n’imitima yibona, bakabishyira imbere y’Imana, bakicuza ibyaha byabo, maze bagahinduka. 13T367,364 ;IZI2 104.4


text:
Hano tugiye kukubwira bimwe mu bisobanuro by’inzozi abantu bakunze kurota:
1. Kurota ukora impanuka.
Iyo urose ukora mpanuka( cyane cyane iy’imodoka) ibyo bigaragaza ko hari ikintu gishobora kubangamira cyangwa guhagarika burundu ibikorwa byawe. Singombwa rero kugira ubwoba ngo uhagarike ingendo ngaho ngo uri gutinya impanuka. Ni ngombwa ahubwo ko usuzuma imishinga yawe ukareba niba ntagishobora kuyihungabanya.
2. Kurota uri kubyara.
Kubyara mu ndoto bifite igisobanuro cyiza. Bigaragaza ko hari ikintu gishya ushaka gushyira ahagaragara. Singombwa ko byanze bikunze bigomba kubyara umwana bishobora no kuba igikorwa gishya ushaka kubona cyatunganye cyangwa ijambo rikuri ku mutima ushaka kuzabwira umuntu. N’iyo waba warose ubyara ikintu kidafite ishusho nyayo y’umuntu cyangwa warose ko utwite byose bisobanura kimwe. Akenshi kubyara bisonurako hari amasezerano yawe agiye gusohora ni kimwe no kurota inkoko ituraga imishwi.
3. Kurota uzengurutswe n’abantu benshi.
Ibi bisobanurwa hakurikije ubuzima bwa buri munsi bwa nyir’ ukurota. Niba watewe ubwoba n’ubwo bwinshi bw’abantu ugomba gutekereza ku bugwari ugira haba mu mibanire yawe n’abandi cyangwa bwo gutinya gucibwa urubanza igihe waba ufatiwe mu makosa. Nanone kandi bisobanura ko hari impano ufite ariko utajya ukoresha ngo uzibyaze umusaruro ukaba ukwiye kuzamburwa. Igihe ubashije kwihagararaho muri icyo gikundi bigaragaza ingano y’ibyishimo uterwa no kugera kucyo wari wiyemeje. Kurota uzengurutswe n’inyamaswa bigira igisobanuro bitewe n’zo nyamaswa izo arizo. Iyo ari inka uba ugiye guhura n’ibibazo byinshi, iyo ari imbeba uba ugiye guhura n’inyatsi, iyo ari inshishi n’amasazi uba ufite ibintu biri kuguhiga bishaga kukugirira nabi.
4. Kurota uvuza induru ijwi ntirigende.
Gusobanura izi nzozi bisaba kureba ubuzima bwawe mu minsi yashize akenshi umuntu akunze kurota ari mu mahina yatabaza ntihagire uwumva. Ugomba kureba niba mu minsi yashize ntaho wahuye n’ikibazo utari ufite ubushobozi bwo gukemura. Hari n’igihe biba byarabaye mu bwana ukongera kubyibuka ukuze.
5. Kurota wikubita hasi uturutse hejuru.
Ibyo bishobora gusobanura ko utinya kugira igihombo mu mishinga yawe. Niba warigeze kugira ikibazo ntihagire ukurengera izo nzozi zishobora kukugaragariza ubwoba bwo kumva ko ntawe ukwitayeho. Nanone bisobanura kugwa no kunamuka hamwe no gutsindwa n’ibigeragezo, ni kimwe no kurota ugwa mu mwobo. Kurota uva hasi ukazamuka hejuru uguruka akenshi bisobanura kwaguka mu buryo bw’umwuka no gukura kw’impano. Kurota wurira igiti cyangwa uzamuka escalier bisobanura kuzamuka mu ntera.
6.Kurota urupfu.
Ibyo biba kuri benshi. Kurota wapfuye cyangwa ugiye gupfa ntibisobanura ko ugiye gupfa, ahubwo bivuga imihindagurikire y’ibintu cyangwa iherezo ry’ikintu runaka kizatumahabaho itangira ry’ikindi. Urupfu rero rusobanura iherezo ry’igikorwa cyakorwa ko ari igihe cyo guhindura hagakorwa ibindi. Iyo urose undi muntu apfa bisobanura ko uwo muntu arimo gucika intege akaba agiye kugwa.
7. Kurota wambaye ubusa.
Kuba wambaye ubusa bisobanura ko ushobora kuba wumva utarinzwe mu mibereho yawe. Bishobora ariko na none kuba ikimenyetso cyo kwisanzura ku bantu bose ndetse no kwigirira ikizere. Birumvikana ko bishobora kugira igisobanuro cyiza cyangwa kibi kuko bishobora no kwerekanako uri biri hanze ntabanga ugira. Nanone kandi bisobanura ko nta gukiranuka ugira ko ufite ibintu byinshi bigutandukanya n’Imana.
8. Kurota warohamye.
Cyane cyane umuntu arota atyo iyo afite ibibazo bizamugora kubyikuramo. Icyo gihe rero uba ufite ubwoba bw’uko ushobora kunanirwa n’ako kazi kagutegereje. Nanone bisobanura kuzabiranywa n’ibigeragezo ukarengerwa n’isayo agahinda gasaze. Kurotera umuntu ari mu mazi yatobamye asa nabi nabyo bivuga ko hari ibyaha ari kwivurugutamo.
9. Kurota ukuka amenyo yose.
Ubundi amenyo ni ikimenyetso cy’ubuhangange n’inyota yo gushaka gutunga. Gukuka amenyo mu ndoto ni ubwoba bwo gutinya kuva ku buyobozi bw’ikintu runaka wari ukomeyemo.
10. Kurota ushyikirizwa ubutumwa.
Gushyikirizwa ubutumwa utiteguye bishobora kugushimisha ,kugutenguha cyangwa kugukomeretsa. Urugero rwa hafi ni urwo gutekereza ibisubizo by’ibizamini bishobora kandi gusobanura ko hari umuntu uhora wifuza kubona udaherutse.
11. Kurota wabonye amafaranga.
Kurota amafaranga bisobanura ko urota amafaranga aba afite ubukire mu mutima we aba ashaka kuzashyira ahagaragara. Izo nzozi kandi zigaragaza uko ateye ,ibyo akunda n’ubushake bwo kubishyira ahagaragara kugira ngo amenywe.
12. Kurota ubukwe.
Kurota ubukwe bigira ibisobanuro byinshi bitewe n’uburyo ubirosemo hamwe n’uwo ubiroteye ariko akenshi bisobanura urupfu. Iyo urose umuntu w’umugabo yakoze ubukwe yambaye ikanzu y’abageni biba ari urupfu. Iyo urose abantu basezerana bishobora gusobanura gushinga urugo cyangwa bigasobanura kubona agakiza cyangwa kongera kwivugurura mu gakiza bagasubira uko bahamagawe cyangwa se uko basezeranye n’Imana.
13. Kurota uri ku igare.
Kurota uri ku igare bishobora gusobanura urupfu kurota uri mu modoka cyangwa kuri moto bigasobanura kwihuta mu iterambere cyangwa se bigasobanura urugendo rw’ivugabutumwa byose biterwa n’ibyabanje ndetse n’ibyakuriye muri izo nzozi.
14. Kurota urya.
Kurota urya bigira ibisobanuro byinshi bitewe n’ibyo warose urya. Iyo warose urya ibintu bikomeye nk’imyumbati n’amateke cyangwa bishariye nk’umuravumba uba ugiye guhura n’ibibazo bikakaye iyo warose urya cyangwa unywa ibintu biryoheye uba ugiye guhura n’ibintu byiza


text:
AMASOMO:
2S 7, 1-5s;
Ps 88;
Rm 16, 25-27;
Lc 1, 26-38
Tugeze ku cyumweru cya 4 cya Adiventi. Noheri turagenda tuyikozaho imitwe y’intoki. Amasomo matagatifu ya kino cyumweru araturarikira kuzirikana k’UBWICISHE BUGUFI BW’UMUBYEYI BIKIRAMARIYA, ariwe Imana yanyuzeho kugirango yigire umuntu.
Muntu wese aho ava akagera akunda icyubahiro. Aba yumva abandi bamuvuga neza. Nta muntu ushimishwa no gusuzugurwa. Buri wese aba yumva abandi bamwubaha, bamufatiraho urugero. Akarusho, iyo umubyeyi yagize amahirwe urubyaro rukamuhira, aba yumva ahantu hose atambutse bajya bamenyako ari nyina cyangwa se wa runaka utambutse. Iyo umwana wanjye yabaye umuyobozi uyu n’uyu, nk’umubyeyi ndatambuka nkumva ndakomeye, nkumva ntawampohotera, nkumva ntacyampungabanya.
Bikiramariya we atandukanye cyane natwe kuri iyo ngingo
. Twumvise ukuntu Malayika Gabuliyeli yaje kumubwira ko “yagize ubutoni ku Mana, ko agiye gusama inda, akazabyara umuhungu, maze akazamwita izina rya Yezu”. Bikiramariya we aho kubyigamba yagize ati “Ndi umuja wa Nyagasani; byose bimbeho nk’uko ubivuze”.
Abahanuzi bari barahanuye kuva kera ko hari umwana ugomba kuzavuka, kandi ko azaba ikirangirire
. Bikiramariya bamubwiye ko ariwe ugiye kubyara uwo mwana, aho kwikuza ati mwari mwarantindiye, ahubwo we arivugira ati “ndi umuja wa Nyagasani”. Ubundi ijambo “umuja” ntirigikoreshwa kwa kino gihe. Tuvuga nibura “Umukozi”. Ubundi “umuja”, “umugaragu”, “umucakara”, babaga bari hasi y’umukozi wo mu rugo tuzi neza. Murumva namwe uko kwicisha bugufi uko kungana!
Bakiristu bavandimwe, natwe umugenzo wo kwicisha bugufi nka Bikiramariya turawukeneye. Burya ahantu hose hari abantu barenze umwe, byanze bikunze hagomba kugira uwicisha bugufi. Mu rugo umugabo n’umugore, byanga bikunda hagomba kugira uwicisha bugufi kugira ngo ubwumvikane bushoboke. Umubyeyi n’umwana bagomba kubana mu bwicishe bugufi. Abaturanyi bakagombye kubana mu bwicishe bugufi. Ese aho jyewe, wowe, umugenzo wo kwicisha bugufi numva hari icyo umbwiye? Ese aho kwicisha bugufi si ikidashoboka namba kuri jyewe? Kuko burya no mu Kinyarwanda twiyemerera ko “Ushaka amahoro niwe uyatanga”.
Mwa kiriya gihe cya Bikiramariya, hari abakobwa benshi muri Israheli. Umuntu akaba yakwibaza ati kuki ariwe Imana yahisemo ngo ayibyare?
Mu gusubiza kino kibazo biradusaba kuzirikana amagambo Bikiramariya yabajije Malayika Gabulieli agira ati “Ibyo bizashoboka bite kandi nta mugabo mfite?” Hano hagatera umuntu kwibaza ati bishoboka gute ko avuga ngo nta mugabo afite, kandi batubwiyeko Yozefu yamurambagizaga.
Abahanga abagerageje gucukumbura icyo ariya magambo ya Bikiramariya ahatse, batubwirako bishoboka ko Bikiramariya yari yarahisemo kuzabaho ari isugi ubuzima bwe bwose. N’ubwo Yozefu yamurambagizaga, we yari aziko bazabana ari isugi, ko batazigera babana k’uburyo bw’umugabo n’umugore. Bakavuga bati, “umuntu wahaye Imana ibye byose ndetse no kugera ku busugi bwe, ni iki noneho Imana yo yamwima?” Imana yamwituye kumuha byose, kugera n’aho yemera ko ayibyara.
N’umwami Dawudi, ni ko byamugendekeye. Umwami Dawudi yari atuye munzu y’ibiti by’amasederi n’aho ubushyinguro bw’Imana buri mu ihema. Niko gufata icyemezo cyo kubakira Imana inzu. Ibyo byatumye Imana imusezeranya ko izina rye izarigira ikirangirire, mbese nk’iry’abandi bakomeye bo ku isi.
Bakiristu bavandimwe, ese twebwe umugenzo wo kwigomwa tujya tuwukozwa? Ese n’iyo ngize ngo ngize icyo mpaye Imana cyangwa se umuvandimwe mbona hafi, sinsigara mbifata nk’igihombo? Sinsigara nibaza igihe nzongera kugaruriza ibyanjye? Ese ubuzima mfite njya nibukako nabuhawe n’Imana ko nakagombye no kubukoresha mukuyikorera? Ese urubyaro mfite njya nibuka ko naruhawe n’Imana? Ese abana banjye njya mbatoza ubukiristu hakiri kare? Nyamara burya umunyarwanda yarabivuze, ngo “Iyo ugiye mu by’Imana nayo ijya mu byawe”.
Bakiristu bavandimwe, niba Imana yarahisemo kunyura ku mubyeyi Bikiramariya ngo itugereho, natwe inzira yizewe yo kugera ku Mana, nta yindi ni ukumunyuraho. Bikiramariya ubwo yabyaraga Yezu, yabaye nk’iteme rihuza Ijuru n’Isi. Bikiramariya niwe ufite urufunguzo rwa rya yobera Pawulo mutagatifu yatubwiraga, rimwe ryari ryaracecetswe kuva kera kose, ubu rikaba ryarahishuriwe abanyamahanga bose, ndetse natwe. Iryo yobera nta rindi ni ukwigira umuntu kwa Jambo. Niba dushaka kumenya Imana, niba dushaka kumenya Yezu, nitunyure kuri Bikiramariya. Bikiramariya azi Yezu kurusha undi muntu wese ubaho, kuko yamutwaye mu nda amezi icyenda yose.
Bikiramariya tumwigiraho na none umugenzo w’ubudahemuka. Aravuga ngo“byose bimbeho nk’uko ubivuze.” Iryo jambo “byose” ryari rihishe byinshi
1. The need for dose titration or substitution ofThe ITT analysis (fixed dose studies) indicated superiority of sildenafil over placebo at all doses in terms of the main endpoints (Table 2). cialis prices.
. Harimo n’uko umunsi umwe azibona ahagaze mu nsi y’igiti cy’umusaraba kibambyeho umuhungu we. Nyamara Bikiramariya ntiyigeze acika intege ngo yisubireho cyangwa ngo asubire inyuma. Ni byo koko yabaye indahemuka, akomera ku isezerano rye kugera kundunduro. Ese jyewe, wowe, bya bindi byose niyemezaga umunsi mbatizwa, umunsi nshyingirwa, n’ubu ngubu ndacyabikomeyeho? Bikiramariya natubere urugero rw’ubudahemuka mu masezerano yose twagiye tugirana n’Imana ku buryo butandukanye.
Bikiramariya ni umubyeyi iteka uba uturebera. Ndetse iyo abona ibintu byageze iwandabaga, arahaguruka agafata inzira akiyizira. Nk’abanyarwanda tugira amahirwe akomeye cyane kubera ko I Kibeho yaradusuye. Kibeho iri mu hantu hatatu ku isi Kiriziya yemeje ko Bikiramariya yahabonekeye. Ese ubutumwa yahatangiye, adusaba ngo niduhinduke, twicuze, ese twarabukurikije? Cyangwa twumva ntacyo butubwiye. Ese agarutse yadushimira ko twumvise? Cyangwa yakongera gusuka amarira.
Bakiristu bavandimwe, Bikiramariya niwe taberinakulo y’ibanze, kuko niwe watwaye Yezu mu nda ye amezi icyenda. Mu kanya nituza guhabwa uwo Yezu, tuze kumusaba aduhe gukomera ku mubyeyi yadusigiye, maze imigenzo y’ubwiyoroshye n’ubudahemuka yamuranze natwe abe ariyo ituranga aho turi hose, mu ngo zacu, mu baturanyi, n’ahandi hose tunyura. Maze natwe ejo bundi kuri Noheri uwo Yezu aho kongera kuvukira mu kiraro cy’amatungo, noneho azavukire mu mutima wanjye, azavukire mu rugo rwanjye, azavukire ku musozi wanjye
. Amen
Padiri Fidèle NSHIMIYIMANA
Paruwasi NKANKA


text:
Ubuhamya bwatanzwe na Mukansanga Athanasie warokotse Jenoside, avuga ko kujya mu misa byamufashijwe gukira ibikomere yatewe Jenoside.
Ubuhamya bwe ya butangiye mu misa yo gusabira abazize Genocide yakorewe Abatutsi muri Mata 1994 yasomewe muri Paruwasi Shyorongi tariki ya 22/4/2022.
Igikomere cya mbere yari afite cyari icyo kudasinzira, ndetse ntiyegere abantu akumva abantu bose ari abicanyi.
Umunsi umwe yaje kujya mu misa nuko ngo bagiye gutura igitambo cy’Ukarisitiya ngo yagize agahinda atazi aho gaturutse ararira amarira meshi cyane.
Ati “Icyo gihe nararize amarira menshi abo twari twicaranye n’abari iruhande rwanjye barahagurutse baragenda bansiga aho ngaho misa irangiye ndasohoka ndataha”.
Mukansanga avuga ko icyo gihe yatashye agasinzira ariko bidahagije, nibwo yatangiye gutekereza ko kujya mu misa aribyo byatumye abona ibitotsi, hanyuma yigira inama yo kujya ajya mu misa.
Muri uko kujya mu misa ariko yagendaga afite ubwoba bwinshi akararanganya amaso muri kiriziya ngo arebe niba yabonamo umuntu umwe wenda warokotse mubo yari asanzwe azi yabonamo abantu nka 2 cyangwa 3 umutima we ugatuza agakomeza kumva misa.
Ku nshuro ya 2 avuye mu misa yaratashye nabwo arongera arasinzira, atangira gutekereza ko kujya mu misa aribyo bituma abona ibitotsi yiyemeza kutazajya asiba misa.
Ati “Nubwo najyaga mu misa ngamije ko nintaha mbona ibitotsi ntibtambuzaga ko igihe cyo gutura igitambo cyageraga mu gihe nagasabiye abanjye nkarira ariko naratahaga nkasinzira”.
Yakomeje kujya ajya mu misa kenshi agasenga ariko akumva adasabanye n’Imana neza kuko yajyaga ayitekereza akumva ishobora kuba itamukunda kuko ibyabaye muri Jenoside yarabibonaga ntibakize.
Mukansanga yaje kuyobora umuryango remezo bimubera inzira yo gukira ibikomere ndetse binamufasha kumva yongeye kugirana ubumwe n’Imana.
Ikindi cyamufashije ni amahugurwa y’Isanamitima yahawe n’Abubatsi b’Amahoro ahura n’abandi bari kumwe batangira kwigishwa urugendo rwo gukira ibikomere ko inzira ya mbere ari ukubiganira n’abandi no kumenya gutanga imbabazi, no kumenya kuzisaba ku bakoze icyaha.
Ati “Abubatsi b’Amahoro badusobanuriye isengesho rya Dawe Uri mu ijuru aho umuntu uri kurivuga ko hari aho agera akavuga ngo utubabarire ibicumuro byacu nkuko natwe tubabarira abaducumuyeho, bakatubwira ko nitutababarira abatwiciye abacu nta n’ijuru tuzabona.”
Iri sengesho yaritsindiwemo bituma yumva abohotse ku kintu cyo gutanga imbabazi.
Kubera ko yari yarabaye umuyobozi w’umuryango remezo byamufashije guhura n’abandi mu isengesho bituma yongera kugirana ubumwe n’Imana ye.
Komisiyo y’Ubutabera n’Amahoro ya Arikidiyosezi ya Kigali nayo yabafashije urugendo rukomeye rwo kubabarira ababiciye ndetse inigisha abakoze jenosode kumenya gusaba imbabazi ariko inasaba abagore bafite abagabo bakoze jenoside ko badakwiye kubanira nabi abarokotse bagendeye ku mujinya yuko abagabo babo bafunze.
Ubu buhamya bwa Mukansanga bwakoze benshi ku mutima harimo na Antoine Cardinal Kambanda kubera urugendo rukomeye kandi rutoroshye yakoze akabasha kongera gusabana n’Imana.
Ati “Ntawe utakwishimira ndetse ngo afashwe n’ubu buhamya bwa Athanasie bw’ukuntu isengesho ryamufashije kugenda akira ibikomere buhoro buhoro akajyeza ubwo yumva agaruye imbaraga zo kongera gukunda ubuzima ndetse akunga ubumwe n’Imana.
Muri iki gitambo cya Misa yo kwibuka no gusabira Abatutsi bishwe muri Jenosode Ibuka yashimiye Komisiyo y’ubutabera n’Amahoro ku gikorwa cyiza yakoze cyo gufasha abarokotse jenoside n’abayikoze kubunga biciye mu gusaba imbabazi no kuzitanga, bikavamo ubwiyunge no kubana neza mu ituze no mu mahoro.
Ibuka isanga iki gikorwa gishimangira gahunda ya Leta yo kubanisha neza abanyarwanda bakabana mu mahoro ndetse bakubaka u Rwanda rutarimo amacakubiri ahubwo rushingiye ku bumwe bw’abarutuye.
Umwanditsi


text:
Umunyarwanda wa mbere ufite ubumuga bw’uruhu yabonye impamyabumenyi ihanitse
Dr Nicodeme Hakizimana, Umunyarwanda wa mbere ufite ubumuga bw’uruhu, yasoje icyiciro gihanitse cya kaminuza, gituma agira impamyabumenyi ihanitse (Doctorat) mu bijyanye na Tewolojiya (iyobokamana).
Ni impamyabumenyi yakuye muri kaminuza ya Minnesota Graduate School of Theology, muri Leta Zunze Ubumwe za Amerika.
Hakizimana ni umwe mu bafite ubumuga bw’uruhu, baharaniye ko abafite ubu bumuga mu Rwanda bahabwa agaciro, binyuze mu muryango yashinze witwa ‘Organization for Integration and Promotion of People with Albinism (OIPPA)’.
Dr Hakizimana Nicodeme yavukiye mu Ntara y’Amajyaruguru. Yiga mu mwaka wa mbere wa kaminuza, ni bwo yashize umuryango uharanira uburenganzira bw’abafite ubumuga bw’uruhu (OIPPA).
Mu rugendo rwe rw’ubuvugizi ku bafite ubumuga mu Rwanda, Dr Hakizimana Nicodeme yagaragaje impinduka zinyuranye, aho ndetse na Leta yavuguruye amwe mu mategeko areba abafite ubumuga mu Rwanda.
Ibi byatumye abafite ubumuga bw’uruhu barushaho kugira uburenganzira, ndetse banahabwa bimwe mu bibafasha mu mibereho yabo.
Uretse impamyabumenyi ihanitse aherutse kwegukana, Dr Hakizimana afite n’impamyabumenyi ebyiri z’icyiciro cya gatatu cya kaminuza (Masters) mu bijyanye n’igenamigambi n’imicungire y’uburezi (Education Planning and Management) ndetse no mu bijyanye n’imiyoborere (Administration), zombi yakuye muri Kaminuza ya Mount Kenya.
Umuryango OIPPA, Dr Hakizimana yawutangije ubwo yigaga mu mwaka wa mbere wa Kaminuza, mu yahoze ari Kaminuza y’Uburezi (KIE).
Kuva uyu muryango washingwa kugeza ubu, abafite ubumuga bw’uruhu mu Rwanda barishimira ko Abanyarwanda bamaze kugera ku rwego rushimishije rw’imyumvire, aho batakibaha akato nk’uko byahoze, ahubwo bamaze kumenya ko na bo ari abantu nk’abandi kandi bashoboye.
Muri rusange, Dr Hakizimana agaragaza ko hari impinduka nziza zigaragara ku mibereho y’abafite ubumuga bw’uruhu mu Rwanda, nk’aho bamwe muri bo bamaze gusuzumwa kanseri y’uruhu, abandi bahawe amavuta y’uruhu, ndetse hakaba haranatanzwe amahugurwa anyuranye ku burenganzira bwabo, hamwe no gushinga amahuriro yabo hirya no hino mu gihugu.
Mu bindi bishimira, harimo kuba Minisiteri y’Uburezi (MINEDUC) yaremeye ko buri mwaka izajya itanga ikizamini cyanditse mu nyuguti zigaragara neza, mu rwego rwo gufasha abana bafite ubumuga bw’uruhu, ubusanzwe bagorwa no kureba.
Dr Nicodeme avuga ko n’ubwo kwiga byamugoye, ariko yifuzaga kuba icyitegererezo ku bana bakiri bato no gutera ishyaka ababyeyi babo, ngo bahindure imyumvire y’uko umuntu ufite ubumuga bw’uruhu adashobora kwiga nk’abandi cyangwa ngo agire uruhare mu kubaka igihu cyamubyaye nk’abandi.
Kugeza ubu mu Rwanda habarurwa abafite ubumuga bw’uruhu 1,238.
Ibitekerezo ( 4 )
Birashimishije cyane nukuri,erega tuge tumenya ko twese turi bene kanyarwanda,uyumusore nakataze ibyiza birimbere gusa aduhaye isomo ko ntamuntu wo gusuzugurwa,nabandi twese tumurebereho dushaka uko twatera intambwe nkiyo ateye.
Birashimishije cyane nukuri,erega tuge tumenya ko twese turi bene kanyarwanda,uyumusore nakataze ibyiza birimbere gusa aduhaye isomo ko ntamuntu wo gusuzugurwa,nabandi twese tumurebereho dushaka uko twatera intambwe nkiyo ateye.
Ni byiza cyane.Tujye tumenya ko ba Nyamweru bafite agaciro nkatwe twese.Abantu twese (abirabura,abazungu,abashinwa,Albinists,etc...),twese dukomoka kuli Adamu.Ku byerekeye Theology,tujye tumenya ko bitavuga umuntu uzi bible.Benshi bafite PHD muli Theology,ntabwo bazi bible.Biga ibindi bitari kumenya bible.Urugero ni Canon Law,Mariology,etc...Ikindi kandi,abafite iyo PHD,bagendera ku mahame y’amadini yabo,aho kugendera kuli bible.Ni ikosa rikomeye cyane.
Hari ubwo nsoma ibyawe n’abo muhuje imyemerere ngaseka ngahwera!Wagira ngo Imana ni impanga yanyu.Nimwe mwenyine ku isi mukora ibyo yategetse abandi bose ni abanyamakosa. Nimwe gusa mwiga ibikenewe ku isi!Ese hari umuntu ujijutse ubabamo yemwe????


text:
Imihango, Imigenzo bumwe mu Buryo bwo Kurwanya ibyorezo mu Rwanda Rwo Hambere
Mu bihe byo ha mbere mu Rwanda iyo hadukaga ibiza by’umwuzure n’amapfa n’ibyorezo by’indwara z’abantu n’amatungo bikayogoza igihugu, habagaho imihango n’imigenzo yakorwaga kugira ngo ibyo byorezo bigende.
Imihango yakorwaga ahanini yabaga ishingiye ku biteganywa n’Ubwiru, umwuga w’Ubupfumu, Ubuvubyi Ubuhennyi, Ubuhoryo n’Ubuhaditsi.
Igitabo “Imizi y’u Rwanda” cyanditswe n’Umusizi Nsanzabera Jean de Dieu, inzobere mu muco, amateka n’Ubuvanganzo, havugwamo ko buri cyorezo cyateraga u Rwanda, habaga hari uburyo bwateguwe bwo kucyohera cyangwa kukirukana bakoreshejwe imwe muri iyo migenzo n’imihango yashyizwe u Rwanda rwahangwaga.
Inzira ya Kivu: Ni inzira yabagamo urwunge rw’imihango yakorwaga mu gihe mu gihugu habaga hateye umwuzure ukangiza byinshi mu gihugu. Bakoraga imihango yo kwirunka uwo mwuzure.
Inzira ya Muhekenyi: Ni inzira yabagamo urwunge rw’imihango yakorwaga mu gihe habaga hateye ibyonnyi n’indwara z’amatungo, bityo hagakorwa imihango n’imigenzo yo kuyohera.
Nyuma y’imihango y’ibwami ijyanye n’ubwiru bwo kohera ibiza n’ibyorezo, hakurikiragaho abahanga gakondo mu kuvura icyateye icyo cyorezo no kucyohera ntikizagaruke. Bamwe muri bo bakoraga iyo mihango, ni aba bakurikira:
Abavubyi: Mu Rwanda rwo ha mbere, abavubyi bari bafite umumaro uhanitse mu mibereho myiza y’abaturage cyane cyane mu buhinzi . Umwuga wabo gakondo wari uwo kuvuba imvura ikagwa iyo yabaga yahagamye, no kuyohera ikagenda iyo yabaga yaciye ibintu.
Iyo habaga hateye amapfa cyangwa se umwuzure, icyo gihe nibwo abavubyi nk’inzobere mu kumanura imvura bahagurukaga bagakora imihango yo kuyimanura ikagwa, amapfa akagenda. Iyo yabaga yaciye ibintu hakaba umwuzure, nabwo bakoraga imihango yo kuyohera.
Abahoryo: Abahoryo nabo ni bamwe mu banyamihango b’ibwami bagiraga uruhare runini ku gukurikirana ibihingwa mu murima no kuvura ibyonnyi by’indwara zabaga zadutse mu myaka. Barahagurukaga bagakora imihango yo kuvuma ibyo byonnyi no kuvuguta imiti yo kubyamurura ku butaka bw’u Rwanda.
Abahaditsi: Ni bamwe mu banyamihango b’ibwami bari bagiraga uruhare runini ku gukurikirana indwara z’amatungo zabaga zadutse mu bworozi bw’I Rwanda. Icyo gihe nibwo Abahaditsi barahagurukaga bagakora imihango yo kuvuguta imiti yo kubyamurura mu Rwanda.
Abahennyi: Abahennyi nabo bari bamwe mu banyamihango b’ibwami bifashishwaga mu kuvura indwara z’ibyorezo zibasiye abantu no kuvuma ababisha banga u Rwanda. Iyo habaga hateye ibyorezo by’indwara, icya mbere bakoraga ni ukumenya inkomoko yabyo, basanga ari ibirogano bagahenera uwabikoze akaba ikivume, basanga ari icyorezo cy’inzaduka bakagishakira amasubyo yo kucyohera. Nibo batangaga amasubyo yo kuvura amahumane, ibinyoro, ubushita n’izindi.
Mu kwamurura no kohera ibyozezo by’indwara z’abantu n’amatungo, Abanyarwanda bifashishaga kandi amazi y’ubuhoro, yeza igihugu agakiza ubwandure akamurura ibiza by’indwara n’umuze byazengereje igihugu.
Bigaragaza ko kuva kera Abanyarwanda bari bafite ubuhanga n’ubushobozi bifashishaga mu guhashya umwanzi w’ubuzima bwabo n’ibyabo. Ni abantu bakoresheje ubwenge bw’umwimerere mu kwirwanaho bahagarara ku buzima bwabo ngo butaganzwa n’ibyorezo by’indwara n’ibiza by’amapfa n’imyuzure.


text:
Kubaho kwa muntu kurangwa no guhindura aho aba, ni yo mpamvu bitworohera kumenya ibikorwa n’ibikoresho by’abakurambere bacu. Muri iyi nkuru tugiye kubabwira ibintu bitangaje ku rukuta ntanyeganyezwa rw’u Bushinwa rumaze imyaka amagana rugikomeye kandi rwubatswe ahantu harangwa n’imitingito myinshi kandi ikomeye.
12. Ku gice kimwe cy’urukuta kitwa Mutianyu habera isiganwa ryitwa The Great Wall Marathon mu kwezi k’Ukwakira buri mwaka.
11.Uru rukuta runini rw'u Bushinwa ni cyo kintu kirekire cyakozwe n'amaboko y’abantu kuva isi yakitwa Isi.
10. Igice kizwi cyane cy'urukuta runini - Badaling - cyasuwe n'abakuru b'ibihugu barenga 300 n’abandi banyacyubahiro batandukanye baturutse hirya no hino ku Isi. Uwa mbere muri bo yari umunyapolitiki w’umusoviyeti Klim Voroshilov mu 1957.
9. Igice cy’urukuta runini cya Jiankou, kizwiho kuba gihanamye kandi kirangwamo umuyaga mwinshi, gikunda kugaragara cyane mu bitabo by'amashusho ya Great Wall hamwe n’amakarita yifashiswa mu gutambutsa ubutumwa.
8. Igice cyo mu Majyaruguru y'Uburengerazuba bw'urukuta runini (urugero nko mu ntara za Gansu na Ningxia) birashoboka ko cyazangirika cyangwa kigasenyuka mu myaka 20, kubera ubutayu n'impinduka mu mikoreshereze y'ubutaka n'abantu.
7. Mu gihe cy’Impinduramatwara mu by’umuco (1966–1976), amatafari menshi yavanwe ku rukuta ajyanwa kubakishwa inzu z’abaturage ndetse n’ibigega n’ibibumbiro by’abahinzi n’aborozi.
6. Igice cya Gubeikou kiba ku rukuta runini gifite imyobo y’amasasu, iyi akaba ari gihamya yerekana ko uru rukuta rwakoreshwaga n’Abashinwa guhangana n’umwanzi ndetse ni n'igihamya ku ntambara ya nyuma iheruka kurwanirwa kuri uru rukuta.
5. Umugani uzwi cyane wakomotse kuri uru rukuta ni uw’umugore witwa Meng Jiangnv-umugabo we yapfuye yubaka urukuta. Inkuru ivuga ko uyu mugore yarize amarira menshi avanzemo n’uburakari maze igice cy’urukuta kirasenyuka, kigaragaza amagufwa y'umugabo we kugira ngo ashobore gushyingurwa mu cyubahiro.
4. Umwami wa mbere w’ubwoko bwaba Qin ntabwo ari we wa mbere wubatse uru rukuta runini. Ahubwo we yahujije inkuta zo mu Majyarugu za leta yari amaze gutsinda no kwigarurira.
3. Abakozi ntakorwaho bubatse uru rukuta ni abasirikari, abahinzi-borozi babikoze ku gahato ndetse n’imfungwa zakatiwe.
2. Urukuta runini ntabwo ari umurongo uhoraho cyangwa ukomeza: hari urukuta rw'uruhande, urukuta ruzengurutse, urukuta ruringaniye cyangwa rugandutse, n'ibice bitagira urukuta (imisozi miremire cyangwa inzuzi bikora inzitizi aho). Ku ngoma ya Qin (221–206 mbere ya Yesu), ifu y'umuceri ifashe yakoreshejwe mu guhuza amatafari akomeye mu kubaka uru rukuta.
1. Abantu benshi batekereza ko ubaye uri mu isanzure uru rukuta warubona n’amaso yawe ariko si ko bimeze kuko ushaka kurureba bigusaba kwifashisha ibyuma byabugenewe.
Src: www.chinahighlights.com


text:
Ni ku munsi w’ejo hashize taliki ya 6/10/2017 mu nteko ishinga amategeko y’u Rwanda imbere y’abayobozi batandukanye barimo abayobozi b’uturere 30 tugize igihugu bamweretse igihandure ubwo hakurikijwe amanota yahawe uturere mu rwego rwo kwesa imihigo 2016-2017 akarere kaje ku isonga ari Rwamagana kamwe mu turere tw’intara y’iburasirazuba kazahajwe n’inzara n’uruzuba rudashira aho abaturage baho bakomeje gusuhukira mu gihugu cya Ouganda. Ibiramambo ahubwo akarere ka Rubavu kakaba karashyizwe ku mwanya wa nyuma n’amanota 72.86 % kandi tuzi ko gasanzwe kagwa mu ntege umugi wa Kigali haba mu bikorwa by’amajyambere, ubukerarugendo n’ubucuruzi byongeye kakaba gafite n’ubuhahirane bukomeye na Republika iharanira demokrasi ya Congo hakurya, nubwo bwose kakunze kuvutswa umudendezo na Kagame agahindulira ubuyobozi buri gihe kubera kwikanga baringa.
Ni agahomamunwa ! aliko ntibitangaje kuri Leta yokamwe n’itechnika ryuzuye ikinyoma n’igitugu, Kagame nawe bikaba byaramubereye urujijo ubwo hatangazwaga amanota yiyo mihigo y’uturere harimo 82% y’akarere ka Rwamagana kabaye aka mbere, hamwe hakibarizwa bene ba baturage bibera mu nzuri z’inka badakora na busa batunzwe n’amata y’inka no kwinywera za Kanyanga ku buryo uhura na bamwe mu gitondo bareba nk’amakanya! Birababaje ! akaba yaragize ati: ntibyumvikana mugomba kujya musubiza amaso inyuma mukareba niba koko ayo manota akwiye ! ati imihigo si ukurangiza umuhango gusa hagomba no kugaragazwa ibimenyetso n’imibare ifatika, akaba yakomeje asaba ikigo cy’igihugu cy’ibarurishamibare kujya gisuzuma uko imihigo yushijwe mbere yuko hagenwa amanota.
Banyarwanda, dukurikije aya magambo ya Kagame ukareba n’urutonde rw’uturere twahawe amanota y’imbere n’ukuntu tudasiba gutumirwa mu nteko aho abayobozi batwo bahora bisobanura mu gukoresha nabi umutungo wa Leta no kuwunyereza ntiwabura guhamya ko iyi mihigo ari itechnika ryambaye ubusa, nkaba nsanga Kagame baramuhinduye injiji yize nkuko nawe yakunze kubibacyulira.
Iyo mihigo yagendeweho ikaba yari igabanijemo inkingi enye za gouvernement arizo imibereho myiza, ubutabera n’ubukungu.
Byanditswe kuwa 07/10/2017, na :
A.BEN NTUYENABO, KIGALI-RWANDA.


text:
Impinduka: Vestine na Dorcas igitaramo cyabo amataliki yahindutse
Pasiteri Blessing Okoro Nkiruka yagiriye abakobwa inama itangaje
Nkuko inshingano z’umupasiteri cyangwa se undi muntu ureberera abanti benshi, aba agomba kugira inama nziza abo ayoboye ndetse akabaha inama z’ingirakamaro kuri bo ndetse na sosiyete ngari.
Blessing Okoro Nkiruka umenyerewe cyane mu bintu by’imibano, yaburiye abakobwa bose ko iyo uramutse uryamanye n’umusore mukundana mbere y’ubukwe bituma iyo mubanye urugo rwanyu rutagenda neza kuko uba waraje umugabo wawe nta matsiko agufitiye namba.
Blessing Okoro Nkiruka yavuze ko burya umugabo agenda amarana igihe n’umugore we aba agenda amuhararukwa ndetse bikaza kuba ikibazo gikomeye iyo n’ubundi mwabanye yaratangiye kuguhararukwa kuko noneho biba bihumiye ku mirari.
Abakobwa benshi ndetse n’abasore benshi bavuga kandi bemeza ko kuryamana n’umukunzi wawe byongera urukundo gusa ariko abenshi iyo bamaze kuryamana bahita bahararukana.


text:
Abacuruza babunza ibintu bitandukanye mu mujyi wa Kigali bazwi ku izina ry’abazunguzayi, bakomeje kubera umuzigo umujyi wa Kigali.
Abazunguzayi, bakomeje kugaragara nk’ikibazo gikomereye umujyi wa Kigali mu bucuruzi bakora aho babungana ibintu bitandukanye byaba ibiribwa cyangwa ibyambarwa bashaka abaguzi.
Ikibazo cy’abazunguzayi ni kimwe mu bibazo byagiye byicarirwa kenshi n’abayobozi, bishakirwa igisubizo ariko bikarangira abitwa ko babonewe umuti bisanze bakiri ikibazo.
Ubuyobozi, bwashyize imbaraga mu gushaka uko aba bazunguzayi bavanwa mu muhanda, bababumbiye mu matsinda babashakira amafaranga, babashakiye aho bajya gukorera ngo bave mu muhanda ariko birangira aho badashakwa bahagarutse.
Ubuyobozi bw’umujyi wa Kigali, mu kiganiro bwagiranye n’itangazamakuru kuri uyu wa kabiri Taliki ya 24 Gicurasi 2016, butangaza ko abazunguzayi bakomeje guteza umwanda mu mujyi kandi ugomba guhora usa neza.
Uretse kuvugwaho kwanduza umujyi, abazunguzayi ngo ni bamwe mubateza akajagari mu mujyi wa Kigali.
Umujyi wa Kigali, uvuga ko ukora ibishoboka byose kugira ngo ushake uko aba bazunguzayi bava mu muhanda, nta mibare nyayo y’abakora ubu bucuruzi itangazwa, nta gihe ntarengwa umujyi wa Kigali utangaza ko waba wamaze guca abazunguzayi.
Uretse kubona ko abazunguzayi ari ikibazo, umujyi wa Kigali unasanga aba bazunguzayi batizwa umurindi na bamwe mu bacuruzi bemewe babaha ibintu.
Mu gihe umujyi wa Kigali utangaza ibyo gukura abazunguzayi mu mujyi, bo bavuga ko kuva mu muhanda bitazoroha ngo cyane ko ariho bakura amaramuko nubwo badasiba kuhahanganira n’ubuyobozi buba butabashaka muri ubu bucuruzi bwabo.
Intyoza.com


text:
Ibikoresho byo hejuru kandi bifite idirishya, kumanika umwobo na zipper, gupakira ibidukikije byangiza ibidukikije
• Kubaho neza
• Ingano zitandukanye nuburyo bwo gushushanya bifasha gutuma ibicuruzwa byawe bihagarara kumurongo kugirango ushukishe abakiriya.
• Amahitamo ashobora guhinduka
• Abaguzi borohereza abaguzi kurinda ibicuruzwa byawe umutekano hamwe nurutonde rwamahitamo arimo ziplock, byoroshye gufungura amarira nibindi byinshi.
• Shushanya uburyo bwihariye
• Koresha amabara 10 ya gravure icapa na matt cyangwa gloss yo gucapa kugirango wongereho ibicuruzwa byawe bwite kumufuka.


text:
Isomo rya 1: Iyimukamisiri 16, 2-4. 12-15
Igihe bari mu butayu, ikoraniro ryose ry’Abayisraheli ryitotombera Musa na Aroni. Abayisraheli barababwira bati «Yewe! Iyo byibura twicwa n’ukuboko k’Uhoraho tukiri mu gihugu cya Misiri, igihe twari twiyicariye iruhande rw’inkono z’inyama, twirira n’imigati uko dushaka! Ubu mwatuzanye muri ubu butayu kugira ngo mwicishe inzara iyi mbaga yose!» Nuko Uhoraho abwira Musa ati «Dore ngiye kubagushaho nk’imvura umugati uturutse mu ijuru. Uko bukeye rubanda bazajya basohoka, batoragure ibyo bakeneye uwo munsi. Nzabagerageza ntyo, ndebe niba bazakurikiza amategeko yanjye cyangwa niba batazayakurikiza. Numvise umwijujuto w’Abayisraheli. Babwire uti ‘Nimugoroba mu kabwibwi murarya inyama; n’ejo mu gitondo muzahage umugati, maze mumenyereho ko ari jye Uhoraho Imana yanyu’» Ngo bugorobe haduka inkware zigwa ari nyinshi mu ngando; na mu gitondo basanga mu mpande z’ingando hatonze ikime kibambitse. Icyo kime kimaze kweyuka, babona mu butayu utuntu tumeze nk’utubuto twererana nk’urubura ku butta. Abayisraheli baritegereza maze barabazanya bati «Man hu», ari byo kuvuga ngo «lki ni iki?» kuko batari bazi icyo ari cyo. Musa arababwira ati « Icyo ni umugati Uhoraho abahaye ngo murye. »
Zaburi ya 77 (78), 3.4ac, 23-24, 25.52a.54a
Isomo rya 2: Abanyefezi 4, 17. 20-24
Bavandimwe, dore rero icyo mbabwira kandi mbashishikariza muri Nyagasani: ntimuzongere kugenza nk’abatazi lmana, bikurikirira ubupfu bwabo. Mwebweho si uko mwigishijwe kumenya Kristu: Niba koko ari We mwabwiwe, niba ari We mwigishijwe kumenya, mukumva ibihuje n’ukuri kuganje muri Yezu. Mugomba rero guca ukubiri n’imibereho yanyu yo hambere, mukivanamo imigenzereze ya muntu w’igisazira ugenda yiyangiza mu byifuzo bibi bimuroha. Ahubwo nimuvugurure imitima yanyu hamwe n’ibitekerezo byanyu, muhinduke muntu mushya waremwe uko Imana ibishaka, mu budakemwa no mu butungane nyakuri.
Ivanjili ya Mutagatifu Yohani 6,24-35
Muri icyo gihe, imbaga y’abantu ibonye ko Yezu n’abigishwa be batakiri ku nkombe y’inyanja, bajya mu mato bagana i Kafarinawumu kuhashakira Yezu. Bamusanze hakurya y’inyanja baramubaza bati «Mwigisha, wageze hano ryari?» Yezu arabasubiza ati «Ndababwira ukuri koko : ntimunshakira ko mwabonye ibimenyetso, ahubwo muranshakira ko mwariye imigati mugahaga. Nimujye mukora mudaharanira ibiribwa bishira, ahubwo nimuharanire ibiribwa bihoraho mu bugingo bw’iteka, ibyo Umwana w’umuntu azabaha kuko ari we Imana Data yashyizeho ikimenyetso.» Baramubaza bati «Twagenza dute kugira ngo dukore ibyo Imana ishima?» Yezu arabasubiza ati «Igikorwa Imana ishima, ni uko mwakwemera uwo yatumye.» Nuko baramubwira bati «Ikimenyetso utanze ni ikihe ngo tukibone maze tukwemere? Ukoze iki? Mu butayu ba sogokuruza bacu bariye ‘manu’, nk’uko byanditswe ngo ‘Yabagaburiye umugati uturutse mu ijuru’.» Nuko Yezu arabasubiza ati «Ndababwira ukuri koko: Musa si we wabahaye umugati wo mu ijuru, ahubwo ni Data ubaha umugati w’ukuri wo mu ijuru. Kuko umugati Imana itanga ari umanuka mu ijuru kandi ukazanira Isi ubugingo,» Nuko baramubwira bati «Mwigisha, jya uhora uduha uwo mugati utubwiye.» Yezu arababwira ati «Ni jyewe mugati utanga ubugingo. Unsanga wese ntazasonza bibaho, n’unyemera ntazagira inyota bibaho.»


text:
Umunyarwanda yakoze ibyuma by’imikino y’amahirwe bifite ikoranabuhanga rihanitse
Benimana Richard wize iby’uburezi muri kaminuza y’u Rwanda, ntiyakomeje ngo akore ibijyanye n’ibyo yize ahubwo yinjiye mu bukorikori burimo ikoranabuhanga bituma abasha kwikorera ibyuma by’imikino y’amahirwe bimenyerewe ko bituruka hanze.
Uwo mugabo w’imyaka 30 y’amavuko, ngo mu mashuri yisumbuye yize indimi n’ubuvanganzo, ariko ayarangije muri 2012, abona ikiraka mu nzu zikora ibijyanye n’imikino y’amahirwe, ibyo bakunze kwitwa ‘Betting’ n’ubu akaba akibikoramo, amenya imikorere yabyo hanyuma na we atekereza gukora ibye.
Ibyuma Benimana yakoze ngo biri mu bwoko bw’ibizwi nka ‘Slot machines’ ariko bidashyirwamo ibiceri, agasobanura uko biteye.
Agira ati “Icyuma cyanjye gikoresha ikoranabuhanga, ni ukuvuga ko gifite ahandikwa amafaranga umuntu atanze ashaka gukinira, kikamuhitishamo ayo kigenda gikuraho kuri buri mukino. Iyo hari ayo atsindiye kiyamwongereraho abireba, yabona amaze kunguka ashatse agahagarika gukina bakamuha ayo yari agezeho”.
Ati “Ushobora gushyiramo 500 ukayakinira nk’inshuro 10. Kubera ko icyuma gifite ibimeze nk’impapuro (pages) bigenda bikurikirana ndetse n’imikino itandukanye, gukina kenshi usohora amafaranga make ni byo byiza kuko ugeraho ukagera ahari amahirwe ukunguka”.
Uwo mugabo avuga ko ibyuma akora bigizwe ahanini n’ibikoresho biboneka imbere mu gihugu ku buryo ngo adatinya kuvuga ko ari ‘Made in Rwanda’. Icyo atumiza hanze ngo ni ikigaragaza gahunda zose z’icyuma uko zirimo gukurikirana (screen), nk’aho umuntu arebera kuri mudasobwa.
Kugeza ubu Benimana amaze gukora ibyuma bitandatu birimo imikino itandukanye, ubumenyi kuri byo ngo akaba yarabwongereye yifashishije ‘Internet’, gusa ntaratangira kubikoresha ngo agaruze ayo yashoye, ariko ngo ari hafi.
Ati “Ibyuma nakoze ni nanjye uzabyikoreshereza, ndimo gushaka ibyangombwa byuzuye kugira ngo ntangire ntacyo nikanga. Narangije kwandikisha umushinga wanjye mu Rwego rw’Igihugu rw’Iterambere (RDB), nkaba narawise ‘Hot Games Ltd’, gusa hari ibindi ntarabona ku buryo igihe cyose mbibonye nahita ntangira”.
Akomeza avuga ko ibyo yabikoze mu rwego rwo kwihangira umurimo nk’urubyiruko, ariko agahera ku byo yumva akunze n’ubwo ntaho yabyize, uretse kubikoramo igihe kirekire akamenya uko bikora, ngo akaba yumva na we natangira kubikoresha azaha akazi abandi ndetse na we akiteza imbere.
Kugeza ubu Benimana ngo ntarashyiraho gahunda yo gukora ibyuma byinshi ku buryo yabigurisha, gusa ibyo ngo biri mu byo azatekerezaho mu gihe kiri imbere, icyakora ngo uwashaka kugura icyuma kimwe mu gihe azaba yatangiye kubikora ngo azamwishyura atari munsi ya miliyoni ebyiri z’amafaranga y’u Rwanda.
Ibyuma uwo mugabo yakoze kugeza ubu biracyari iwe mu rugo ari na ho abikorera mu Murenge wa Gatsata mu Karere ka Gasabo, gusa ngo natangira gukora azakodesha inzu mu mujyi rwagati.
Uwo mugabo ngo arateganya kandi kuzakora ibindi byuma, akazafungura aho gukorera hatatu mu Mujyi wa Kigali, ku buryo ngo yumva ari akazi kazamutunga we n’umuryango akurikije uko yabonye bikora mu gihe abimazemo akorera abandi.
Uretse iryo koranabuhanga, Benimana ni n’umuhanzi
Benimana Richard wize iby’uburezi muri kaminuza y’u Rwanda avuga ko akiri ku ishuri yajyaga ahimba indirimbo, akaririmbira abandi bana mu bitaramo byo ku ishuri, gusa ngo ntiyagize amahirwe yo gukomeza inzira y’umuziki, icyakora ngo arumva atarabivuyeho burundu, cyane ko hari indirimbo zimwe yasohoye ngo zikaba ziri kuri YouTube.
Benimana ni umugabo ufite umugore n’abana babiri. Agira inama urubyiruko yo kutipfumbata ngo barakennye kuko akazi kabuze, ahubwo bahaguruke bashake umwuga biga wiyongera ku bumenyi bari basanganywe, kuko ngo ari byo bizatuma biteza imbere.
Ibitekerezo ( 10 )
Hhhhh!!!! sha uyu we andenzeho kbx nange nakoze muri betting ariko simbyumva.none c koko niwowe wabikoze!? Byaba birenze pe!
Hhhhh!!!! sha uyu we andenzeho kbx nange nakoze muri betting ariko simbyumva.none c koko niwowe wabikoze!? Byaba birenze pe!
Hhhhh!!!! sha uyu we andenzeho kbx nange nakoze muri betting ariko simbyumva.none c koko niwowe wabikoze!? Byaba birenze pe!
Hhhhh!!!! sha uyu we andenzeho kbx nange nakoze muri betting ariko simbyumva.none c koko niwowe wabikoze!? Byaba birenze pe!
None c ko bizakora gute badashyiramo igiceri cyakora hari abanyarwanda bacanye kumaso pe courage
Usengimana ufite imyumvire inaniwe Nkubwo ibyurwango uzanye bihuriye he koko!? Azatera imbere woe ukiri mubigambo by’uzuye ishyari.
Ariko hari abantu binjiji kweli, nkubu uyu ngo ni Usengimana ibi abihuje ate no kwanga abanyarwanda. Kugira ubumenyi ku kintu runaka ni icyaha! Message yawe yuzuyemo ubugome, wisubireho.
Usengimana ni woe wanga abanyarwanda, nta mutima wifitemo wo gushyigikira mwene wanyu niba barakuriye c umushiha urawutura uyu! Courage Benimana kandi birashimishije.
Congrats Ku munyarwanda!
Abashinwa ntibazongere kutwifatira.
Yewe turaterwa natwe tukitera, ibiryabarezi koko! narinzi ko byibuze bizageraho bigacika none natwe dutangiye kubyikorera? bagusoreshe menshi kuko nawe wanga abanyarwanda


text:
Muhanga: Hari abataresheje imihigo yabo kubera kwamburwa na ba rwiyemezamirimo
Abaturage bo mu Karere ka Muhanga bakoze mu bikorwa byo kubaka imihanda n’ibyumba by’amashuri ntibahembwe, baravuga ko kutabonera amafaranga yabo ku gihe byakomeye mu nkokora imihigo y’ingo bahize.
Babivugiye mu gikorwa cy’iminsi itatu cyatangijwe muri ako Karere ku wa 07 Kamena 2021, aho abayobozi b’Akarere batangiye kuzenguruka imirenge baganira n’abaturage ku ishyirwa mu bikorwa ry’imihigo y’umwaka wa 2020-2021, no gutangira iy’umwaka wa 2021-2022.
Muri rusange abaturage bagaragaza ko basobanukiwe imihigo n’akamaro kayo mu iterambere ry’imiryango yabo n’Igihugu, ariko hakigaragara bimwe mu bituma iyo bahize batayesa neza cyane cyane iyo bakoze imirimo ntibahemberwe igihe.
Urugero abaturage batanga ni abubatse ku mashuri n’imihanda hirya no hino mu Murenge wa Kibangu, aho usanga bishyuza amafaranga bakoreye mu myaka itatu ishize, ku muhanda wubatswe na Kompanyi yitwa Pyramid.
Ugirimbabazi Jean Bosco wo mu Mudugudu wa Nkondo mu Kagari ka Gitega Umurenge wa Kibangu, avuga ko yari afite umuhigo wo kugura inka eshatu, ubu akaba amaze kugura ebyiri.
Ugirimbabazi avuga ko ibyiza byo gukorera ku mihigo ari uko umenya uko ugena ibyo ukoresha n’ibyo winjiza.
Agira ati “Nk’ubu nahize kubyara abana batatu kuko ari bo nshoboye kurera n’abandi bakwiye guhiga kubyara abo bashoboye kurera kuko iyo ubyaye abana benshi ntiwabona uko ubarihirira amashuri. Nk’ubu umwana wanjye wiga mu wa mbere baransaba amakayi 10, ubwo se urumva babaye benshi bayakura he”?
Yongeraho ati “Imana ifasha uwifashije iyo nakoreye 5000frw nkoresha 1000frw ngatanga ikindi mu rugo nkabika bitatu, ubu mu rugo abana banjye narangije kubaha inka yabo, nahize kubyara abana batatu gusa”.
Iyo umuturage ataboneye ibyo yakoreye ku gihe bidindiza imihigo yiyemeje
Ugirimababazi avuga ko n’ubwo yagerageje guhigura umuhigo we, iyo ahembwa amafaranga yari yakoreye muri Kompanyi ikora imihanda ya Pyramid aba ageze kuri byinshi kurushaho kuko hashize imyaka itatu atarahembwa amafaranga yakoreye agera ku bihumbi 25.
Agira ati “Hashize imyaka itatu ntaho tutageze twishyuza amafaranga yacu ariko byarananiranye, hari n’imitungo yacu yangijwe ahanyujijwe umuhanda none se urumva wakwesa umuhigo wawe gute warakoreye Leta ntikwishyure?”
Muhawenimana Aphrodice avuga ko nawe yakoze ku byumba by’amashuri byubakwaga mu Murenge wa Kibangu akaba amaze igihe atarahembwa na rwiyemezamirimo wamukoresheje mu gihe ubuyobozi buri kumusanga mu rugo bumwishyuza Mituweri.
Agira ati “Twakoze kuri aya mashuri hashize amezi atatu batatwishyura, ni gute batwishyuza Mituweri kandi hashize amezi atatu tutarahembwa, bandimo ibihumbi 45frw. Iyo bampembera igihe mba naraguzemo icyana cy’ingurube ubu kikaba kimaze kugera kure, cyangwa nkagura n’iyo hene ikambyarira none se ubwo watera imbere ute?”
Abaturage bazishyurwa kandi ibikorwa remezo na byo babibyaze umusaruro
Umuyobozi w’Akarere ka Muhanga, kayitare Jacqueline, avuga ko imihigo izana impinduka ku baturage iyo yahiguwe neza kandi hari ingero zigaragara, na ho ku bijyanye n’abakoze ntibishyurwe ngo ibyo bibazo birimo gusuzumwa ngo rwiyemezamirimo yishyure abaturage.
Avuga ko nko ku bakoreye Kompanyi ya Pyramid ikora umuhanda Bakokwe-Kiyumba-Nyabarongo wangijwe n’ibiza ku buryo rwiyemezamirimo yagaragaje igihombo, akaba atarishyuye neza abaturage bitamuturutseho kuko na we nta bushobozi yari afite.
Asaba abaturage kwihangana amafaranga bakoreye akaboneka kuko hari n’ayo rwiyemezamirimo atarahembwa kuko harimo gukorwa amalisiti y’abaturage batarishyurwa kugira ngo bishyurwe bityo uwakoze uwo muhanda na we abashe kwishyurwa.
Avuga ko kuba hari abaturage bakora ntibahemberwe igihe kandi biterwa n’impamvu zitandukanye, ariko icy’ingenzi ari uko igikorwa remezo nk’umuhanda cyangwa amashanyarazi kiba kiri gutanga umusaruro mu gihe n’abandi barimo kuzuza ibisabwa ngo bishyurwe.
Agira ati “Icya mbere cy’ingenzi ni uko nibura icyo gikorwa remezo kiba gihari, turimo gushaka uko rwiyemezamirimo yarangiza imirimo kandi hari amafaranga ye tumufitiye turashaka ko abo yakoresheje babanza bakishyurwa hanyuma tukamuha asigaye, na ho ku bo umuhanda wangirije turabasaba gukomeza kwegereza ibisabwa ubuyobozi ngo bishyurwe”.
Muri rusange ubuyobozi bw’Akarere buvuga ko imihigo ya 2020-2021 yeshejwe ku kigero gishimishije ku buryo bizeye kuza mu myanya myiza, kuko nko mu Murenge wa Kibangu ahatangirijwe ibiganiro n’abaturage ku mihigo isaga 90 barimo gushyira mu bikorwa bageze ku ijanisha riri hejuru ya 90%.


text:
Uwo mushinga wo kubaka iki kigo kizitwa ‘Ellen DeGeneres Campus’ ni impano DeGeneres yahawe n’umukunzi we Portia De Rossi muri Mutarama 2018, ubwo yizihizaga isabukuru y’imyaka 60 y’amavuko.
Uyu mushinga wanyujijwe mu kigo Ellen DeGeneres Wildlife Fund cyashinzwe umwaka ushize, ugamije gushyigikira ibikorwa birimo ikigo cy’ubushakashatsi kizwi nka Karisoke Research Center, kimaze imyaka isaga 50 gikurikirana ubuzima bw’ingagi.
Mu butumwa Dian Fossey Gorilla Fund yashyize ahagaragara, ivuga ko kugira aho bakorera hafatika ari inzozi bagize mu myaka myinshi ishize na nyuma yo kubura ibikorwa remezo byinshi bari bafite cyane cyane mu myaka ya 1990.
Imirimo ya Fossey Fund yarakomeje ariko mu buryo butoroshye, ku buryo byagiye bibangamira iterambere ry’ibikorwa by’iki kigo.
Iyi Ellen DeGeneres Campus of the Dian Fossey Gorilla Fund ari nayo izakorerwamo ibikorwa byose bya Karisoke, ifatwa nk’igicumbi cy’ibikorwa bizaba bigamije kurengera ingagi zo mu misozi nk’inyamaswa zigikeneye kororoka bitewe n’umubare muto wazo usigaye ku Isi.
Kigira kiti “Fossey Fund ni wo muryango munini ku Isi witangiye kurengera ingagi. Twongereye cyane abakozi na porogaramu zacu nyuma y’igihe cya Dian, ndetse buri mwaka twakira ibihumbi by’abantu. Bidatangaje, ubushobozi bwacu bwo gukomeza gukura no guteza imbere ibyo dukora mu kurengera ibidukikije ntabwo bwihuta bitewe n’inyubako dukoreramo cyangwa aho iherereye.”
Ikigo Karisoke Research Center cya Fossey Fund gikorera mu nyubako gikodesha nayo idafite aho gukorera hakwiye kandi hisanzuye, mu Mujyi wa Musanze.
Icyo kigo gikomeza kiti “Ntabwo dufite ibiro bihagije, amashuri, laboratwari, aho gukorera inama cyangwa ahantu hisanzuye hagenewe gahunda rusange. Byongeye, inyubako dukoreramo ubu iri muri kilometero 30 uvuye muri Pariki y’igihugu y’Ibirunga, ahabera ibikorwa byacu bya buri munsi bijyanye no kurengera ingagi n’ubushakashatsi.”
Gusa ikigo gishya kizaba cyegereye Pariki, kikazashyirwamo ibikorwa byose bya Fossey Fund. Kizaba ari ikigo gifite ahagenewe amasomo, hazarererwa abazakora mu kubungabunga urusobe rw’ibinyabuizma mu myaka iri imbere.
Icyo kigo kandi cyitezweho kuzafasha Guverinoma y’u Rwanda guteza imbere ibikorwa byo kubungabunga ibidukikije no guteza imbere ubumenyi bw’abaturage muri urwo rwego.
Gikomeza kiti “Bizaba ari n’ishoramari rifatika mu baturiye Pariki y’Igihugu yIbirunga. Duteganya ko nko mu gihe cyo kubaka hazahangwa imirimo 1,500 (nibura abakozi 40% bazaba ari abagore) ndetse miliyoni $2 zizakoreshwa ku mirimo n’ibintu bizagurwa. Hari kandi miliyoni $2.5 zizakoreshwa ku bikoresho bizagurwa mu gihugu nibura nko muri kilometero 250 uvuye aho ubwubatsi buzabera.”
Karisoke ni izina ryahanzwe na Dian Fossey mu 1967 ubwo yubakaga amahema abiri mu ishyamba ngo atangiriremo ubushakashatsi bwe. Ni izina ryakomotse ku birunga bibiri bikikije aho yatangiriye ibikorwa, Karisimbi na Bisoke.
Umushinga wo kubaka iki kigo uzakorwa n’ikigo MASS Design Group gifite ibikorwa i Boston muri Leta Zunze Ubumwe za Amerika no mu Rwanda.
Ni ikigo gifite ubunararibonye mu gushushanya inyubako bitewe n’icyo zizakoreshwa, ari nacyo cyubatse Memorial to Peace and Justice i Montgomery, muri Leta ya Alabama.


text:
Abana bandikwa mu irangamimerere bazamutseho 31.2%
Minisitiri w’Ikoranabuhanga na Inovasiyo, Ingabire Paula, avuga ko uburyo bushya bwo kwandika abana mu gitabo nkoranabuhanga cy’irangamimerere, bwatanze umusaruro ukomeye kuko mu mwaka wa 2021, kwandika abana byageze ku kigereranyo cya 84.2% bavuye kuri 53% mu 2015, bivuze ko habayehoizamuka rya 31.2%.
Yabitangaje ku wa Gatatu tariki ya 10 Kanama 2022, mu muhango wo kwizihiza umunsi nyafurika ngaruka mwaka w’Irangamimerere, ahanatangijwe icyumweru cy’irangamimerere, igikorwa cyabereye mu Karere ka Nyagatare.
Minisitiri Ingabire avuga ko irangamimerere ari uburyo Igihugu cyandika imyirondoro y’abaturage, kuva bakivuka kugeza batakiriho.
Kuri ubu mu Rwanda handikwa imimerere y’abantu y’ibice icyenda ariyo ivuka, ishyingirwa, urupfu, ubutane, kwemera umwana wavutse ku babyeyi batashyingiranywe, kubera umubyeyi umwana utabyaye, ubwishingire bw’umwana cyangwa umuntu mukuru, kwemererwa k’umwana nk’aho avuka ku babyeyi bashyingiranywe no gutesha agaciro ishyingirwa.
Avuga ko irangamimerere rifite akamaro kanini mu Gihugu, kuko iyo rikozwe neza rifasha mu kumenya abagituye n’imibereho yabo, bigafasha mu kubateganyiriza ibyiza na gahunda zibateza imbere.
Irangamimerere kandi ngo rifasha abaturage kugira umwirondoro uzwi, wifashishwa mu kubahiriza uburenganzira bwabo bwo gutora, gutorwa, kuzungura n’ibindi.
Mu 2016 Leta yavuguruye amategeko y’irangamimerere yegerezwa abaturage, aho kugira ngo babe aribo bavunika bajya gushaka iyi serivisi.
Urugero ni aho serivisi z’irangamimerere ku ivuka n’urupfu bitangirwa kwa muganga aho biba byebereye.
Mu rwego rwo gufasha abaturage kandi hashyizweho igitabo cyangwa ububiko nkoranabuhanga, busimbura ibitabo byashoboraga kubura, gucika cyangwa kwangirika bigatuma umuturage atabona serivisi yihuse, ubu bubiko bukaba bufasha gusaba inyandiko z’irangamimerere umuturage atiriwe ajya ku murenge cyangwa ahandi.
Minisitiri Ingabire avuga ko ubu buryo bushya bwo kwandika mu gitabo nkoranabuhanga, bumaze kugira umusaruro ufatika kuko bwongereye umubare w’abahabwa serivisi.
Ati “Ubu buryo bumaze gutanga umusaruro ufatika kuko ubu iyandikwa ry’abana rigeze ku kigero cya 84.2% mu mwaka wa 2021, rivuye kuri 53% muri 2015. N’ubwo duhereye muri aka Karere n’ahandi tuzahajya, ariko twafata uwo muhigo wo kugira ngo tuzasoze uyu mwaka dufite 100%.”
Umunyamabanga uhoraho muri Minisiteri y’Uburinganire n’Iterambere ry’Umuryango, Mireille Batamuriza, avuga ko kuba uyu mubare utari wagera ku 100% bidaterwa na bamwe mu babyeyi batabyarira kwa muganga, ahubwo hari n’abasaba igihe cyo kwita izina bigatuma batinda kwandikisha umwana wavutse.
Agira ati “Si ukubyarira mu ngo ahubwo hari n’ababyarira kwa muganga ariko kugira ngo umwana yandikwe burya agomba kuba afite izina, hari bamwe bavuga ko batari bitegura gutanga izina ry’umwana ubwo bakazabikorera ku Kagari cyangwa ya minsi 30 yarenga bakajya kumwandikisha ku Murenge.”
Mu gutangiza icyumweru cy’irangamimerere, hatangijwe ibitabo bibiri nkoranabuhanga aribyo icyo kwemera umwana ku babyeyi batashyingiranywe mu buryo bwemewe n’amategeko, ndetse n’icyo kubera umubyeyi umwana utabyaye.
Mukaperezida Denise abana n’umugabo we mu buryo butemewe n’amategeko. Avuga ko kuba umugabo we yemeye ko bamwandikaho umwana ari iby’agaciro kuko ubundi yahoranaga impungenge zo kwiyandikaho umwana kandi afite ise, rimwe na rimwe mwagirana ibibazo akaba yakubwira ko we atigeze abyara.
Yagize ati “Nabyishimiye cyane kuko ubundi byanteraga impungenge zo kwiyandikaho umwana kandi afite ise, ugasanga igihe mugiranye ikibazo arakubwiye ati genda n’abo bana bawe n’ubundi jye sinabyaye n’ejo nashaka undi, ugahorana intimba ku mutima.”
Icyumweru cy’irangamimerere cyatangijwe kizasoza ku wa 31 Kanama 2022, kikaba kizibanda ku kwandika abana ndetse no gushyingira imiryango yabanaga mu buryo butemewe n’amategeko.
Mu mwaka wa 2021/2022 mu Karere ka Nyagatare handitswe abana 14,861, hashyingirwa imiryango yabanaga mu buryo butemewe n’amategeko 1,042, handukurwa mu bitabo by’irangamimerere abantu 225 bitabye Imana ndetse handukurwa mu bitabo by’irangamimerere abantu 13 batandukanye.


text:
Isomo rya 1:Ibyakozwe n’Intumwa 28, 16-20. 23b-24. 28. 30-31
Pawulo ageze i Roma bamwemerera kwicumbikira ukwe, hamwe n’umusirikare wo kumurinda. Hashize iminsi itatu, Pawulo atumiza abanyacyubahiro b’Abayahudi bahatuye ; ngo bamare guterana arababwira ati «Bavandimwe, n’ubwo nta kibi nagiriye umuryango wacu, cyangwa se ngo ncishe ukubiri n’imigenzo y’abasekuruza, nyamara nafungiwe i Yeruzalemu nshyikirizwa Abanyaroma ! Bamaze gusuzuma ibyo ndegwa bashaka kundekura, kuko basanze nta kibi nakoze gikwiye urupfu. Ariko mbonye Abayahudi babyanze, biba ngombwa ko njuririra Kayizari, nyamara nta cyo ngamije kurega bene wacu. Ngicyo rero icyatumye mbatumiza ngo tuganire. Mu by’ukuri, naboheshejwe iminyururu ku mpamvu y’amizero ya Israheli. » Ahera mu gitondo ageza nimugoroba abasobanurira iby’Ingoma y’Imana, anagerageza kubemeza ku byerekeye Yezu, ahereye ku Mategeko ya Musa no ku Bahanuzi. Bamwe muri bo bemezwa n’ibyo yavugaga, abandi ariko banga kubyemera. Pawulo arababwira ati « Nuko rero, mumenye ko uwo mukiro Imana yawoherereje abanyamahanga, kandi bo bakazawakira !» Pawulo amara imyaka ibiri yose mu icumbi yirihirira, akakira abamugendereraga bose, yamamaza Ingoma y’Imana kandi yigisha ibyerekeye Yezu Kristu nta nkomyi, kandi ashize amanga.
Zaburi ya 10(11), 4, 5a. 7
R/ Ab’umutima uboneye ni bo bazareba Uhoraho.
Uhoraho ari mu Ngoro ye ntagatifu,
Uhoraho afite intebe ye y’ubwami mu ijuru ;
ariko amaso ye ntayakura ku bantu,
abasuzumisha indoro ye.
Uhoraho anyurwa n’intungane.
Koko rero Uhoraho ni intungane,
agakunda ubutabera ;
ab’umutima uboneye ni bo bazamureba.
Ivanjili ya Mutagatifu Yohani 21, 20-25
Muri icyo gihe, Yezu wazutse yari amaze kubwira Petero iby’urupfu rwe, ruzatuma ahesha Se ikuzo. Petero ahindukiye abona wa mwigishwa Yezu yakundaga aje abakurikiye, ari na we wegamiraga Yezu bari ku meza, akamubaza ati « Nyagasani, ni nde ugiye kukugambanira ?» Petero amaze kumubona abwira Yezu ati «Nyagasani, naho se uyu we bite ?» Yezu aramubwira ati « Niba nshaka ko akomeza kubaho kugera igihe nzazira, bigutwaye iki ? Wowe nkurikira. » Kuva ubwo, iryo jambo rikwira mu bavandimwe ko uwo mwigishwa atazapfa. Nyamara Yezu ntiyavuze ngo ntazapfa, ahubwo ati « Niba nshaka ko akomeza kubaho kugera igihe nzazira, bigutwaye iki ?» Uwo mwigishwa ni we mugabo wemeza ibyo byose, kandi ni we wabyanditse ; byongeye tuzi ko ibyo yemeza ari iby’ukuri. Hari n’ibindi bintu byinshi Yezu yakoze; babyanditse bakabirondora byose, ngira ngo ibitabo byakwandikwamo ntibyakwirwa ku isi yose.


text:
Inyigisho yo ku wa mbere w’icyumweru cya 1 cy’Igisibo, C:
Ku ya 18 Gashyantare 2013
Padiri Cyprien BIZIMANA
AMASOMO: 1º. Lv 19, 1-2.11-18; 2º.Mt 25, 31-46
Intungane zizajya mu bugingo bw’iteka
Ejo YEZU yatwibukije ko umuntu adatungwa n’umugati gusa, ko anatungwa n’ijambo ryose rivuye mu kanwa k’Imana. Uyu munsi akomeje adusobanurira ko abatunwa n’ijambo rye bagaharanira ubutungane bazarangiza neza imibereho yabo hano ku isi: bazinjira mu ijuru bibonere ubugingo bw’iteka. Abasuzugura Ijambo rye bakikurikiranira gusa ibyo bashyira mu gifu kandi bakarangwa n’umutima mubi, abo bazajya mu bubabare bw’iteka, aho bazarira kandi bagahekenya amenyo ubuziraherezo.
Mu isomo rya mbere n’ivanjili, hose twabonyemo ibintu byose bishobora kutuvutsa ubugingo bw’iteka. Isoko y’ibyo bibi byose ni ugusuzugura Uhoraho. Ni We soko y’ibyiza byose. Iyo twisibiye amayira ayiganaho, ntidushobora kugera ku mazi afutse. Iyo soko y’Urukundo rutuganisha mu ijuru duciye ku bavandimwe bacu, ihorana ibyangombwa byose umuntu akenera mu rugendo rugana ijuru. Ni ho turonkere urumuri rwinjira mu mutima wacu rugacogoza umwijima, rukaduhuza n’abavandimwe. Amatwara dushobora kwigiramo y’agasuzuguro tugirira abaciye bugufi, uburiganya twigiramo tugamije inyungu zacu gusa, ubwirasi butuma twikanyiza tukaryamira abandi, ubujiji butuma tubaho turi imberabyombi n’andi matwara afifitse yose, byose tuzabitsinda twiyemeje kugarukira inzira y’UKURI YEZU KRISTU atugezaho. Iki gihe cy’igisibo gikomeze kudufasha kwiyungururamo imisemburo yose y’umuriro w’iteka. Nitwicishe bugufi twicuze koko.
YEZU KRISTU asingirizwe ibyiza byose adahwema kudukorera agamije kutuvugurura. Ingero nziza aduha z’abamukunda bakadutoza kumugana, abogeza Inkuru Nziza bagafasha urubyiruko kuva mu mwijima, abashinga ingo ku Rutare YEZU KRISTU, abakira ingabire y’ubuzima bakarera abana babo mu Rukundo rwa KRISTU, abitangira abakene, abihayimana b’indahemuka bakunda YEZU KRISTU bakatubera urugero mu mico no mu myifatire…Ibyo byose bitwereka ko gutangira ubuzima bw’ijuru tukiri hano ku isi bishoboka. Tunyure muri iyo nzira nziza dutsinde Sekibi ishaka kutworeka mu muriro w’iteka.
YEZU KRISTU ASINGIZWE MU MITIMA YACU.
UMUBYEYI BIKIRA MARIYA ADUHAKIRWE.


text:
Inyigisho yo ku wa kane w’icyumweru cya 5 cy’Igisibo
Ku ya 10 Mata 2014
Intg17, 3-9 ; Zaburi 104, 4-5, 6-7, 8-9 ; Yh 8, 51-59
“Ukomera ku magambo yanjye ntazapfa”
Uko tugenda twegera Iminsi Mikuru ya Pasika Ivanjili iratwereka iminsi ya nyuma ya Yezu mu
musozo w’ubutmwa bwe hano ku isi. Ni nako Yezu agenda arushaho gutsindagira inyigisho
aduhishurira amabanga akomeye.
Yezu afite amagambo y’ubuzima
Mu mibereho ymuntu gusobanukirwa ni ngombwa. Kumenya imvo n’imvano y’ibiriho ni ibya
Muntu w’ibihe byose. Uko ibihe bigenda bisimburana abantu bakunguka ubumenyi bakarushaho
kunoza no kugorora ibyo bari bazi. Iyo nyota n’uwo muhate bijyanye na kamere muntu.
Muri uko gushaka kumenya no gusobanukirwa ariko hakaba ibimusumba, kuko agira aho agarukira.
Imana, Igengabyose, Musumbabihe yatwoherereje Umwana wayo ngo ahishurire muntu ibyo
adasobanukiwe.
Ingingo iri mu Ivanjili ikareba ubugingo bw’iteka. Iki kiri mu bibazo bikomeye muntu atahwemye
kwibaza. Biri n’amahire igisubizo cy’iki kibazo giha icyerekezo imibereho ya muntu.
Ni ukuvuga ngo ibyari akavuyo, ibyabuze amajyo bigatuza. Ibitagiraga epfo na
ruguru, bikagira ishusho bikagira ubuzima.
Ubwo buzima bugatangwa na Jambo w’Imana. Iyo Yezu agize ati “ Ukomera ku magmbo yanjye,
ntateze gupfa bibaho” , aba atwibukije ko ariwe utanga ubugingo.
Ukomera ku magambo yanjye
Mu gihe Yezu atanze igisubizo gikomeye abandi barajya impaka.
Ziriya mpaka bajya no ku gihe cyacu ziracyahari. Yemwe no mu bemeza ko bayobotse Yezu
dushobora kugenza nk’abatemera ko ubuzima bwacu bufite icyerekezo, ko dufite aho dutaha.
Ubusanzwe umwana ubana n’ababyeyi be, utaha mu rugo, agira uko yitwara kuko aba azirikana
buri gihe kudasuzuguza ababyeyi. Aba azirikana ko agomba gutaha nk’umwana wizihiye
ababyeyi.Biba bibabaje iyo umwana yigize gahuru agasa n’utagira ababyeyi.
Amagambo ya Yezu abeshaho. Ubuzima Yezu asezeranije abakira amagambo ye, ni ubuzima
bw’iteka. Abamwumvaga byose barabyumva ku buryo bwabo bamenyereye. Ntibashobora
kumwumva kuko badakurikira ibyo ababwira.
Ikibazo bari bafite ni uguhinyura amagambo Yezu ababwira no gushaka kuyasesengura bakoresheje
Ubwenge bwabo. Bagendeye ku byo babona no kubyo babonye, barafata umwanzuro wa byose.
Yezu, Imana Musumbabihe ntibamwumva kuko bafite aho bagarukira.
Ibi bituma ibyo abahishurira batabyumva
“Ndababwira ukuri koko: Abrahamu atarabaho nari ndiho”
“Ukuri”, iri jambo Yezu arigarukaho kenshi mu Ivanjili iyo agiye gusobanura amabanga akomeye.
Ibi bikatwereka ko ukuri twemera tutagukomora ku bisobanuro by’abantu n’ubwenge bwabo.
Ahubwo ukuri nyako tukubwirwa na Yezu ubwe. Iyo dushatse kubisobanura n’ubwenge bwacu
“Tumutera ambuye”. Nk’uko twabibonye aba bashakishaga ukuri nubwo batakwakira.
Uretse na kiriya gihe , Kimwe mu bintu bikenewe muri iki gihe cyacu ni ukuri.
Biba akaga iyo ikinyoma gihawe intebe kubeshya abantu bakabitoza abana babo. Bigafatwa
nk’ubwenge n’ubutwari. Burya niyo duteze amatwi ibinyoma, tukicecekera cyangwa
ukabishyigikira ku buryo ubwo aribwo bwose tuba turwanyije ukuri. Ntidushobora gukurikira Yezu
tudakunda ukuri. Ahabuze ukuri abantu baba abacakara b’ikibi.
Igihe cy’igisibo turakigereje. Iki gisibo kigusigiye iki? Wongeye kuzirikana amajyo? Imana ni
umubyeyi w’impuhwe ihora idutegereje. Mu misi mike isigaye ngo twinjire mu minsi y’Ububabare
n’Izuka rya Nyagasani hari ibyo wavugurura mu mibereho yawe ukayiha icyerekezo maze
ukazazukana na Kristu, uva mu rupfu rw’ibibi.
Padiri Charles HAKORIMANA


text:
Hashize iminsi micye umukuru w’Igihugu, Paul Kagame asuye tumwe mu turere two mu ntara y’amajyepfo mu rwego rwo kwegera abaturage, kubumva no kubakemurira ibibazo bitandukanye biba bitarakemuwe n’inzego z’ibanze. Nyuma y’uko asoje uruzinduko rwe, mu karere ka Ruhango hatangijwe Ukwezi kw’imiyoborere, hagamijwe kwegera abaturage bakabumva, bakabafasha gukemura ibibazo. Mu cyumweru kimwe gusa, hakiriwe ibisaga 650.
Muri uru rugendo, Umukuru w’Igihugu yasabye abayobozi kwegera abaturage no kwirinda kubasiragiza mu gihe baje babagana babakeneyeho serivisi. Yanibukije kandi abaturage ko hari ibyemezo bifatwa ku bibazo byabo birimo n’ibiba byaciye mu nkiko bitajya bisubirwamo, bigomba kwemerwa uko byaciwe ahubwo abantu bakareba niba nta karengane kabayemo.
Umuyobozi w’Akarere ka Ruhango, Habarurema Valens avuga ko muri iki cyumweru cya mbere cy’Ukwezi kwahariwe imiyoborere myiza bagiye bahura n’abaturage bafite ibibazo bagerageza kubikemura ndetse n’ibifite za birantega babagiriye inama zo kugana inkiko kubatari barigeze bazigana, abandi babaha igihe ntarengwa cyo kubikemura.
Yagize ati” Ukwezi kwa Nzeli buri mwaka tukugenera ibikorwa byihariye byo kwita ku miyoborere myiza aho twegera abaturage tukabumva. Baba bafite ibibazo bibabangamiye ndetse n’ibindi bitandukanye ariko aho twanyuze hose twagiye tubona abaturage bacu bafite ibibazo bamaranye igihe kirekire. Twagerageje kubikemura ariko ibitarashobotse twabihaye izindi nzego zirimo n’inkiko kubera uburemere, ariko hari n’ibyo twahaye igihe kugirango byitabweho by’umwihariko binakemurwe neza”.
Muri uru rugendo rwo kwegera abaturage hagamijwe ku bumva no kubafasha gukemura ibibazo bitandukanye bahura nabyo, Umuyobozi w’Akarere ka Ruhango ahamya ko babonye ibibazo bitandukanye by’ubuzima birimo ibyo kutagira amacumbi, abayafite ariko bashaka gusanirwa, ibyiciro by’ubudehe, ababurana ingurane z’ibyo bangirijwe n’imiyoboro y’amazi n’amashanyarazi, ibibazo bijyanye n’ubutaka n’ibibazo byo mu miryango, byose birenga 650. Avuga kandi ko bazakomeza kubyakira kugeza mumpera z’uku kwezi kwa Nzeri.
Meya Habarurema, yibutsa abaturage ko mbere yo kujya mu nkiko zaba iz’Abunzi n’Izisanzwe ko bakwiye kujya babanza kwiyambaza inzego z’ibanze, ariko kandi bakajya banemera ibyemezo bafatiwe aho gukomeza kuruhanya kuko usanga bibasiragiza kandi bagakwiye kwikorera akazi kabo.
Abaturage bakiriye bate kwegerwa n’abayobozi ?
Majyambere Stanislas afite imyaka 46 yabwiye intyoza ko iki gikorwa ari cyiza kuko ibibazo by’abaturage byakirwa kandi bigasobanuka neza mu ruhame hatabayeho kukwihugikana, aho usanga akenshi umuturage agira ubwoba agataha ntacyo avuze kubera kutisanzura. Asaba ko byarushaho guhabwa umwanya ufatika maze buri muturage agatanga ikibazo cye kigakemurwa ataratangira gusiragizwa ajya ku biro gushaka umuyobozi akenshi ukamubura.
Uwimana Clemence, avuga ko kwegera abaturage hagamijwe ku bumva no kubafasha gukemura ibibazo ari byiza cyane. Asaba ko ababishinzwe bareba uko byajya bikorwa nibura rimwe mu gihembwe, abaturage bakavuga ibibazo byabo.
Muri uku kwezi kw’imiyoborere, bazita no ku bindi bikorwa biteza imbere abaturage bikazamura ibipimo by’Imibereho yabo barimo ijyanye n’Ubuhinzi, Ubworozi, Ubwisungane mu kwivuza, Ejo Heza, Isuku n’Isukura, amashanyarazi ndetse n’ibindi bibazo bwite bya buri muntu.
Mu cyumweru cya mbere, basuye imirenge ya Mbuye, Kinazi na Ntongwe haboneka ibibazo 149, mu murenge wa Ruhango gusa habonetse ibibazo 45 naho mu murenge wa Kabagali hahuriye umurenge wa Bweramana na Kinihira haboneka ibibazo 223, mu murenge wa Byimana hahuriye imirenge ya Mwendo na Byimana haboneka ibibazo 239. Uku kwezi kwahariwe ibikorwa by’Imiyoborere myiza kuzasozwa tariki ya 30 Nzeli 2022. Ni Ukwezi gufite insanyamatsiko igira iti “Dutange Serivisi nziza, dukemura ibibazo by’abaturage ku gihe”.
Akimana Jean de Dieu


text: Bonduelle ni cyo kirango cya mbere cy’imboga zitunganijwe mu Bufaransa zakoze umurongo wihariye w’igice kimwe kibisi kibisi cyitwa Bonduelle “Touche de,” gishobora kuribwa haba hashyushye cyangwa hakonje.Ikamba ryakoranye na Bonduelle kugirango batezimbere umurongo umwe wo gupakira urimo ubwoko bune butandukanye bwimboga: ibishyimbo bitukura, ibihumyo, ibishyimbo nibigori byiza.DTS itanga ibice 5 byamazi hamwe namazi yamazi hamwe na rotary imikorere yisubiramo kimwe no gupakira imashini itwara imashini hamwe na trolle ebyiri zamashanyarazi.


text:
Isomo rya 1: Abanyafilipi 3,17-21; 4,1
Mwese, bavandimwe, mugenze nkanjye, kandi mwitegereze abakurikira urugero tubahaye. Koko rero nabibabwiye kenshi, kandi n’ubu ndabivugana amarira: hariho benshi bagenza nk’abanzi b’umusaraba wa Kristu. Amaherezo yabo ni ukorama; kuko inda yabo bayigize Imana yabo, maze bakikuriza mu byagombaga kubatera isoni, bo baharanira iby’isi gusa. Twebweho, iwacu ni mu ijuru; ni ho hazaturuka Umukiza dutegereje, Umwami wacu Yezu Kristu, We uzahindura ukundi umubiri wacu wa gitindi, ugasa n’umubiri we wakirana ikuzo, akoresheje ububasha afite bwo kwigarurira byose. Nuko rero, bavandimwe banjye nkunda kandi nkumbuye cyane, mwebwe byishimo byanjye n’ingororano yanjye, nimukomere mutyo muri Nyagasani, nkoramutima zanjye!
Zaburi ya 121 (122), 1-2, 3-4ab, 4cd-5
Mbega ibyishimo nagize igihe bambwiye,
bati «Ngwino tujye mu Ngoro y’Uhoraho!»
None urugendo rwacu rutugejeje
ku marembo yawe, Yeruzalemu!
Yeruzalemu, uri umurwa wubatse neza,
umugi ucinyiye cyane.
Aho ni ho imiryango ya Israheli,
imiryango y’Uhoraho iza mu mutambagiro,
gusingiza Uhoraho uko Israheli yabitegetswe.
Aho ni ho hari intebe y’ukomoka kuri Dawudi,
intebe yicaraho igihe aca imanza.


text:
Ubuzima buhindutse bukiza nyirabwo, bugakiza n’abandi
. Iteraniro ryera ryo ku wa 18 Nyakanga 2021 muri CEP UR Huye campus umwigisha w’ijambo ry’Imana kuri uwo munsi IRADUKUNDA Carmene yagarutse ku buzima buhindutse bukiza nyirabwo , bugakiza n’abandi ugendeye ku buzima bwa Rahabu byumwihariko ubuzima bwe bumaze…
668 total views
Ukuboko kw’Imana kurakomeye izere byose birashoboka
Ukuboko kw’Imana kurakomeye izete byose birashoboka. Barutimayo arakira, agakobwa ka Yayiyo karabyuka, Lazaro na we arakanguka. Ikigisho cyacu cyo kuri uyu munsi turagaruka ku bushobozi bw’ukuboko kw’Imana nicyo bidusaba kugira ngo natwe tubone imbaraga zuko kuboko aricyo kwizera. Iyo usomye…
704 total views
Imyifatire iranga urubyiruko rushaka ububyutse ni Umunsi wa gatanu w’igiterane cy’ivugabutumwa na Pastor Desire HABYARIMANA
Pastor Desire HABYARIMANA ari nawe mwigisha kuruyu munsi ugitangira, nyuma aza gufatanya na Pastor hortance MPAZIMAKA ari naho basubirije ibibazo bya benshi mu masaha y’ikigoroba cy’uyumunsi, pastor Desire yatangiye adusomera ijambo ry’Imana riboneka muri 1petero 2:12 (“Mugire ingeso nziza hagati…
504 total views
KURIKIRANA IGITERANE CY’IVUGABUTUMWA MURI CEP UR HUYE UMUNSI WA 1
CEP UR Huye campus itangiye igiterane cy’ivugabutumwa yabateguriye kuva lkuri uyu munsi ku wa 4 Nzeri 2021 kuzajyeza kuri tariki 12 Nzeri 2021 iki giterane gitangiye kuri uyu munsi cyirasasusurutswa na choir Elayo na El-elayoni worship team hamwe na Alliance…
1,762 total views
Kurikirana uko igiterane cya korali vumiliya cyagenze
Ubugingo bufite umwuka wera; ufite ubugingo buzima akayoborwa n’umwuka wera aba imbarutso yimpinduka muri byose naho ari hose Korari Vumiriya yari yateguye igirerane kuri uyu munsi muri Cep ur huye campus Korari Vumuliya ikororera umurimo w’Imana muri CEP UR Huye…
1,414 total views
El-Elyon worship team ikorera umurimo w’Imana muri CEP UR Huye campus yakoze igitaramo cyo guhimbaza Imana.
El-Elyon worship team yakoze igitaramo cyo kuramya no guhimbaza Imana cyabaye kuri iki cyumweru tariki 20 Kamena 2021muri stade ya Kaminuza y’u Rwanda ishami rya Huye cyizihizwa na El-Elyon worship team n’amakorari akorera umurimo w’Imana muri CEP UR Huye campus….
890 total views
IJAMBO RY’IMANA TALIKI 28/03/2021
Ijambo ry’Imana kuri iki cyumweru umwigisha turikumwe ni GASHUGI YVES. Dutangije indirimbo ya 109 mugakiza, itwibutsa Pasika yacu, Yesu Kristo yasatuyemo na rwa rusika yatumye natwe twinjir’ahera. Dusome Matayo 28:18-20 “18 Nuko Yesu arabegera avugana nabo ati” Nahawe ubutware bwose…
692 total views
“UBUZIMA BUYOBORWA N’IMANA” IJAMBO RY’IMANA KUCYUMWERU TALIKI 21/03/2021
Umwigisha w’ijambo ry’Imana kucyumweru taliki 21/03/2021 ni NYISHIMENTE Nadine. Ijambo ry’imana rifite Intego“UBUZIMA BUYOBORWA N’IMANA” Yesaya 58:11 “Uwiteka azajya akuyobora, azahaza ubugingo bwawe mu bihe by’amapfa, azakomeza amagufwa yawe. Uzamera nk’urutoki rwuhirwa, kandi uzaba nk’isōko y’amazi idakama.” Imigani 3:6 “Uhore…
1,234 total views
Kurikirana amateraniro yo ku cyumweru 07/03/2021
Amateraniro atangiye saa mbili n’igice El-elyon worship team idufasha kuramya no guhimbaza Imana. umuyobozi wagahunda atangiye saa tatu zuzuye. Umuyobozi wagahunda ni Aline ICYIMAYE DUSHIME Dutangiye iteraniro n’indirimbo ya 251 munsi y’umusaraba, umusaraba niyo Nsinzi yacu nk’abera, dukwiye kugumayo iteka…
618 total views
Kurikirana amateraniro yo kucyumweru 28/02/2021
Amateraniro atangiye saa mbili n’igice El-elyn worship team idufashakuramya no guhimbaza Imana umuyobozi wagahunda atangiye saa tatu zuzuye. Umuyobozi w’agauhunda ni Francine DUHUZIMANA; iteraniro ryatangiye dushima ko yatwemereye kongera guterana nyuma yigihe kirerekire bidakunda dushimiye Imana muri Zaburi 84:3 “Umutima…
1,356 total views, 2 views today


text:
Cafe Na Resitora Igitekerezo cyibishushanyo cyacyo cyakuwe muri stak hamwe n’umwotsi w’Amerika, kandi kubera itsinda ry’ubushakashatsi bwa mbere, itsinda ry’ubushakashatsi ryiyemeje gukoresha ibiti n’uruhu bifite amabara yijimye nk'umukara n'icyatsi, hamwe na zahabu na roza. zahabu yafashwe hamwe nurumuri rushyushye kandi rworoshye. Ibiranga igishushanyo ni 6 binini byahagaritswe bigizwe nicyuma 1200 cyakozwe n'intoki. Kimwe na metero 9 yumubari, utwikiriwe numutambiko wa santimetero 275 ugizwe nuducupa twiza kandi dutandukanye, nta nkunga iyo ari yo yose itwikiriye akabari.
Izina ry'umushinga : Roble, Izina ryabashushanya : Peyman Kiani Falavarjani, Izina ry'abakiriya : Roble .
Igishushanyo gitangaje nuwatsindiye igihembo cya feza mu marushanwa yo kwerekana imideli, imyambaro n'imyenda. Ugomba rwose kubona ibihembo bya silver byegukana ibishushanyo mbonera bya portfolio kugirango umenye ubundi buryo bushya, bushya, umwimerere kandi uhanga, imyambarire n'imyenda.


text:
Genda muri UV sterilizer
Kugabanuka kwamazi yumubiri bisobanura senescence?Nukuba hejuru yubushuhe bwumubiri buri hejuru, burasa nubuto?Nigute ushobora gukora amazi ibanga ryo kuramba?Ibikurikira, tuzaguhishurira umwe umwe kubwawe.
Amazi nisoko nyamukuru yumubiri wumuntu, kuringaniza ubushyuhe bwumubiri kugirango ukore imikorere isanzwe yibikorwa byingenzi kandi byingenzi.Mubyukuri, ntabwo umubiri wumugore ufite amazi menshi, ahubwo nabagabo.Mu mubiri w'umuntu, igipimo cy'amazi kigera kuri 70%, igipimo cy'amazi mu ngingo z'ubwonko nacyo ni 80%, kandi amazi ari mu maraso agera kuri 90%, ndetse no mu magufwa.
Muri rusange, umwana wavutse ukwezi kwuzuye angana na 75% byamazi, hafi 65% nyuma yo gukura, na 50% nyuma yimyaka 30, hamwe nabasaza bake.Birashobora kugaragara ko hamwe no kwiyongera kwimyaka, igipimo cyamazi mumibiri yacu kigabanuka uko umwaka utashye.Iyo hejuru yubushuhe burenze, uruhu rwiza, kandi birumvikana ko ari muto!None, tunywa amazi menshi burimunsi kandi dushobora gutinda gusaza?
Ntidushobora kunywa amazi buri munsi, ntidushobora kunywa amazi menshi, tugomba kumenya ko amazi ashobora kuroga nitunywa cyane!Kubera ko ubuhehere bwinjira mu mubiri, busohoka cyane cyane impyiko.Kunywa imirongo myinshi nibindi byinshi, kongera umutwaro kumpyiko, bishobora gutera inzitizi mumubiri, ndetse no gupfa bikomeye!Umuntu mukuru arashobora kunywa amazi agera kuri 1200 kumunsi.Kubera ko umubiri wumuntu wihagarika nka ml 1500 kumunsi, uruhu ruhumeka ml 500, ibihaha bihumeka ml 350, naho umwanda ugasohora ml 150.Umubiri wose utwara ml 2,500 kumunsi, abantu basanzwe rero bakeneye kuzuza ml 1200 kumunsi.
Ni ukubera iki igipimo cya sterilisation ya UV igera kuri 99,99%?Kuberako ibicuruzwa byacu bifite ibyiza bikurikira:
1. Hitamo ikirango cya LightBest UV-C itara rya ultraviolet itara rya germicidal itara rifite imbaraga nyinshi, imbaraga nyinshi nubuzima bwa serivisi ndende.Ubuzima bwamatara buri hejuru yamasaha 8000-16000;
2. Ikariso ya Quartz ifite itumanaho ryinshi hamwe nubuziranenge bwo hejuru iratoranywa, kandi ultraviolet yoherejwe iri hejuru ya 91%;
3, ikoreshwa rya buri gihe, ryinshi-ryinshi rya ultraviolet idasanzwe ya ballast, irashobora kwemeza sisitemu ya UV sterilizer yose mubikorwa bisanzwe mubihe bigoye;
4. Hitamo ibyokurya byujuje ubuziranenge ibyuma bitagira umwanda nka reaction (304 cyangwa 316), hanyuma ukore uburyo bwihariye bwo gusya kurukuta rwimbere ninyuma kugirango urusheho kunoza urumuri rwa ultraviolet kandi bigire ingaruka nziza kuri sterilisation;
5, kwishyiriraho, gukora, kubungabunga, byoroshye gukoresha, gushushanya no gukora UV sterilizeri kubintu bitandukanye byabakoresha, byoroshye gutwara, byoroshye gushiraho, byoroshye gukora, nta kubungabunga umwuga.
Urebye hano, urumva wimuka?Nyamuneka nyamuneka uduhamagare!
Terefone: 0519 85528180
Ibaruwa:leo@umucyo-best.com
Igihe cyo kohereza: Ukuboza-14-2021


text:
Mu gitambo cya misa cyatuwe na Cardinal Antoine Kambanda hamwe n’Abepisikopi yasabye abakirisitu kwiyaka ibintu byose bibarangaza ahubwo bagahinduka basenga biyiriza ndetse bagafasha abakene.
Ati “Bavandimwe dutangiye urugendo rw’iminsi 40 y’igisibo kituganisha kuri Pasika, igisibo n’igihe cyo kwiyaka ibiturangaza byose bitubuza kurangamira Imana ngo aba ariyo dutega amatwi turusheho kuyegera mu isengesho no kuyitunganira mu bikorwa byacu”.
Cardinal avuga ko kamere muntu ko yamugaye ifite rukuruzi ikurura umuntu ikamutandukanya n’Imana ku buryo bisaba kwitoza no kwitsinda kugirango umuntu arusheho gutunganira Imana.
Avuga ko hari ibikorwa bitatu by’igisibo abantu bagomba kwitoza, icyambere ni ugusenga, icya kabiri ni ugusiba, ndetse no kwitsinda no kwigomwa ibyo dukunda kugirango bitaturangaza bikadutandukanya n’Imana ndetse bikadutandukanya n’Abavandimwe, icya 3 n’ibikorwa by’urukundo.
Ati “Ijambo ry’Imana tumaze kumva umuhanuzi Yoweri agira ati “Nimungarukire n’umutima wanyu, mwigomwe mubyo murya”.
Inda nini ni ikimenyetso gikubiyemo irari rya muntu na kamere ye ikunda kuganzwa no kwikunda no kwireba akibagirwa Imana akibagirwa abavandimwe ndetse akaba yabahemukira kugirango abone ibyo ashaka ibi nibyo biteza intambara, amakimbirane, inabi kuko iyo umuntu yitandukanije n’Imana ayo makimbirane arakomeza akitandukanya n’abavandimwe.
Mugisibo rero ni ukwigomwa ibyo abantu bafite ngo bashobore no gufasha abakene, no gufasha ababaye babasangiza ibyo dufite.
Mu butumwa Papa Francisco yageneye abakirisitu bw’igisibo agira ati “Kenshi na kenshi mu buzima bwacu usanga higanjemo umururumba n’ubwibone, irari ryo gutunga, kwikungahaza no gukoresha byinshi nkuko bigaragara kuri wa mukungu kiburabwenge, yumvaga atekanye kandi amerewe neza bitewe n’umusaruro mwinshi yarahunitse mu bigega bye.
Igisibo rero kirahamagarira abantu guhinduka bagahindura imyumvire kugirango ukuri n’ubwiza by’ubuzima bigaragarire mu gutanga kurusha gutunga, mu kubiba ibyiza no kubisangira n’abandi kurusha kwikungahaza.
Uku kwitsinda rero ni uguhinduka ku mutima kugirango duhe umwanya Imana n’abavandimwe mu buzima bwacu kuko umuntu yiyuzuyemo nta mwanay abonera Imana n’abavandimwe mu buzima bwe.
Umwanditsi


text:
[wptab name=’Isomo: Ibyahishuwe 21′]
Isomo ryo mu gitabo cy’Ibyahishuwe 21,9b-14
Nuko haza umwe muri ba bamalayika barindwi bari bafite inkongoro ndwi, zuzuyemo ibyorezo birindwi by’imperuka, maze arambwira ati “Ngwino nkwereke umwari, umugeni wa Ntama.” Ubwo njyanwa buhoro ku musozi munini kandi muremure, maze anyereka Umurwa mutagatifu, Yeruzalemu, yururukaga iva mu ijuru ku Mana. Wararabagiranaga, wisesuyeho ikuzo ry’Imana ubwayo, ububengerane bwawo bwari bumeze nk’ibuye ry’agaciro gakomeye, mbese nk’ibuye rya yapisi ibonerana. Uwo murwa wari uzungurutswe n’inkike nini kandi ndende, ukagira n’amarembo cumi n’abiri, kandi kuri ayo marembo hakaba abamalayika cumi na babiri, n’amazina yanditseho: ayo mazina ni ay’imiryango cumi n’ibiri y’Abayisraheli. Mu burasirazuba hari amarembo atatu, mu majyaruguru amarembo atatu, mu majyepfo amarembo atatu, no mu burengerazuba amarembo atatu. Inkike zikikije uwo murwa zari zubatse ku mfatiro cumi n’ebyiri, zanditseho amazina y’intumwa cumi n’ebyiri za Ntama.[/wptab]
[wptab name=’Zaburi ya 144 (145)’]
Zaburi ya 144 (145),10-12, 12-13ab, 17-18
Uhoraho, ibiremwa byawe byose nibijye bigushima,
abayoboke bawe bagusingize!
Bazarate ikuzo ry’ingoma yawe,
batangaze ubushobozi bwawe,
bamenyeshe bene muntu ibigwi byawe,
n’ikuzo ritamanzuye ry’ingoma yawe.
bamenyeshe bene muntu ibigwi byawe,
n’ikuzo ritamanzuye ry’ingoma yawe.
Ingoma yawe ni ingoma ihoraho mu bihe byose,
ubutegetsi bwawe buzaramba,
Uhoraho ni umunyabutungane mu nzira ze zose,
akarangwa n’urukundo mu bikorwa bye byose.
Uhoraho aba hafi y’abamwiyambaza,
hafi y’abamwiyambaza babikuye ku mutima.
[/wptab]
[end_wptabset]


text:
Ishimire Ubuzima Iteka Ryose—Amasomo ya Mbere Yagufasha Kwiga Bibiliya
Aka gatabo karimo amasomo ya mbere yagufasha kwiga Bibiliya ku buntu.
AMASOMO
ISOMO RYA 01
Bibiliya yagufasha ite kugira ubuzima bwiza?
ISOMO RYA 03
Ese wemera ko ibyo Bibiliya ivuga ari ukuri?
VIDEWO, INYANDIKO N’IBYAFASHWE AMAJWI
Ihangane, ibyo wahisemo ntibishobora kuboneka
Ibindi wamenya
IBIBAZO ABANTU BAKUNZE KWIBAZA
Kwiga Bibiliya bikorwa bite?
Ushobora gukoresha Bibiliya yawe mu gihe wiga, kandi ushobora gutumira abagize umuryango wawe cyangwa inshuti zawe.


text:
IGICE CYA 6
Umwigisha ukomeye yakoreraga abandi
MBESE, iyo umuntu akugiriye neza, ntibigushimisha?— Abandi bantu na bo ni uko, iyo umuntu abagiriye neza, barishima. Twese kandi ni uko. Ibyo Umwigisha Ukomeye yari abizi, kandi buri gihe yakoreraga abandi. Yagize ati ‘nta bwo naje gukorerwa; ahubwo, naje gukorera abandi.’—Matayo 20:28.
None se, ni iki tugomba gukora niba dushaka kwigana Umwigisha Ukomeye?— Tugomba gukorera abandi. Tugomba kubagirira neza. Ni iby’ukuri ko muri iki gihe abantu benshi batajya bakorera abandi. Ahubwo usanga buri gihe baba bashaka ko abandi baba ari bo babakorera. Hari n’igihe ibyo byabaye ku bigishwa ba Yesu. Buri wese muri bo yashakaga kuba mukuru kuruta abandi, cyangwa se mu yandi magambo, yashakaga gukomera kuruta abandi.
Umunsi umwe, Yesu yari ku rugendo, abigishwa be bamuherekeje. Bageze mu mujyi wa Kaperinawumu, hafi y’Inyanja ya Galilaya, bose binjiye mu nzu. Bamaze kugera mu nzu, Yesu yarababajije ati ‘ni iki mwahoze mujyaho impaka mu nzira?’ Babuze icyo bamusubiza kubera ko bakiri mu nzira, bari bagiye impaka bashaka kumenya umukuru kuruta abandi.—Mariko 9:33, 34.
gice cya mbere cy’iki gitabo, Yesu yafashe akana gato, agashyira hagati yabo, maze ababwira ko bagomba kwicisha bugufi bakamera nk’ako kana gato. Icyakora, nta somo babivanyemo. Kubera iyo mpamvu, igihe Yesu yari hafi yo gupfa, yabigishije isomo noneho batari kuzigera bibagirwa. Yabigenje ate?—Yesu yari azi ko atari byiza ko mu bigishwa be hagira utekereza ko aruta abandi. Bityo, nk’uko twabibonye mu
Yesu yahengereye bose bicaye ku meza basangira ibyokurya, maze arahaguruka, afata igitambaro cy’amazi, aragikenyera. Hanyuma, yafashe ibase, ayishyiramo amazi. Nta gushidikanya ko abigishwa be batangiye kwibaza icyo yari agiye gukora. Bakimwitegereza, yarunamye, aboza ibirenge bose uko bakabaye. Amaze kuboza ibirenge, yafashe cya gitambaro cy’amazi, abahanagura ibirenge. Ngaho tekereza nawe! Iyo uza kuhaba, wari kubigenza ute? Wari kumva umeze ute?—
Abigishwa be babonaga ko bitari bikwiriye ko Umwigisha Ukomeye yabakorera ikintu nk’icyo. Byabateye isoni cyane. Ndetse ahubwo Petero we yabanje no kwanga ko Yesu yamwoza ibirenge bitewe n’uko uwo wari umurimo usuzuguritse cyane. Ariko Yesu yamubwiye ko byari ngombwa ko awukora.
Muri iki gihe, ntitujya twozanya ibirenge. Ariko igihe Yesu yari ku isi, ibyo byarakorwaga. Waba uzi impamvu?— Mu gihugu Yesu hamwe n’abigishwa be babagamo, bambaraga inkweto za sandali, kandi nta masogisi bambaraga. Bityo, iyo babaga bagenda mu nzira, ibirenge byabo byajyagaho umukungugu. Iyo rero umuntu yabaga agusuye, ukamwoza ibirenge umukuraho umukungugu, byaramushimishaga rwose.
Icyakora kuri uwo munsi, nta n’umwe mu bigishwa ba Yesu witangiye koza abandi ibirenge. Ni yo mpamvu Yesu yiyemeje kubyikorera. Mu kubigenza atyo, hari isomo rikomeye Yesu yashakaga guhaabigishwa be. Byari ngombwa ko Yesu abaha iryo somo. Kandi natwe muri iki gihe dukeneye iryo somo.
Waba uzi iryo somo iryo ari ryo?— Yesu amaze kugaruka ku meza, yabasobanuriye isomo yashakaga kubaha. Yarababajije ati “aho mumenye icyo mbagiriye? Munyita Shobuja n’Umwigisha, ibyo mubivuga neza kuko ari ko ndi koko. Nuko rero, ubwo mbogeje ibirenge kandi ndi Shobuja n’Umwigisha, ni ko namwe mukwiriye kubyozanya.”—Yohana 13:2-14.
Aho ngaho, Umwigisha Ukomeye yagaragaje ko yashakaga ko abigishwa be bajya bakorera abandi. Nta bwo yashakaga ko bagira ubwikunde. Kandi nta bwo yashakaga ko bajya batekereza ko bakomeye cyane ku buryo abandi bagombye guhora babakorera. Yashakaga ko bajya bishimira gukorera abandi n’umutima ukunze.
Mbese, iryo si isomo ryiza cyane?— Mbese, uzigana Umwigisha Ukomeye, ujye ukorera abandi?— Twese hari ibintu dushobora gukorera bagenzi bacu. Ibyo bizabashimisha. Ariko ikirenze byose, bizashimisha Yesu hamwe na Se.
Gukorera abandi si ibintu bigoye. Uramutse urebye neza,ushobora kubona ibintu byinshi wakorera abandi. Tekereza gato: mbese, nta kintu ubona ushobora gufasha mama wawe? Uzi neza ibintu byinshi abakorera wowe n’abo mubana mu rugo. Mbese, hari icyo wamufasha?— Ngaho uzamubaze wumve!
Ushobora wenda nko kumuzanira amasahani muza kuriraho. Ushobora no kumufasha kuyoza nyuma yo kurya. Hari n’abana bajya kuvoma buri munsi. Icyo wakora cyose, uzaba ukoreye abandi, nk’uko Yesu yabigenje.
Mbese, waba ufite abana muvukana uruta ushobora gukorera? Ibuka ko Yesu, we Mwigisha Ukomeye, yakoreye ndetse n’abigishwa be. Nugira icyo ukorera abo bana uruta, uzaba wigana Yesu. Ni iki ushobora kubakorera?— Ushobora wenda kubatoza kujya biyuhagira neza batijabagura. Cyangwa se ushobora kubafasha kujya biyambika.Cyangwa se nanone ushobora kubafasha gusasa aho barara. Mbese, hari ikindi kintu ubona wabafashamo?— Nujya ubafasha gukora ibyo byose, bazarushaho kugukunda, neza neza nk’uko abigishwa ba Yesu bamukundaga.
Ushobora no gukorera abandi ku ishuri. Ushobora kugira icyo umarira abanyeshuri bagenzi bawe cyangwa mwarimu wanyu. Niba amakayi ya mugenzi wawe aguye hasi, bishobora kuba byiza umufashije kuyatoragura. Ushobora guhanagura ikibaho cyangwa ukagira ikindi kintu ukorera mwarimu. Wari uzi ko no gukingurira umuntu umuryango ari ukumugirira neza?
Hari igihe ugirira abantu neza, ariko ntibagushimire. Mbese, utekereza ko ibyo bigomba kutubuza kuzongera kubagirira neza?— Oya rwose! Abantu benshi Yesu yagiriye neza ntibigeze bamushimira. Ibyo ariko ntibyigeze bimubuza kugirira abandi neza.
Natwe ntihakagire ikintu kitubuza gukorera abandi. Tujye twibuka ibyo Umwigisha Ukomeye, ari we Yesu, yakoze, maze tugerageze kumwigana.
Niba ushaka indi mirongo ya Bibiliya ivuga ibyo gufasha abandi, soma mu Migani 3:27, 28; mu Baroma 15:1, 2 no mu Bagalatiya 6:2.


text:
Kurambagizanya n’umupagani si byiza ku mukristo, ndetse ntibinakwiye ko bashakana. 2 Abakorinto 6:14 hatubwira ko tutagomba ’kwifatanya’ n’abatizera. Icyo bishaka kuvuga ni uko babiri badahuje badashobora gukururira umugozi umwe. Aho kugira ngo bahuze imbaraga, ahubwo bagera aho bakaryana bo ubwabo. Nubwo iki cyanditswe bisa n’aho kitavuga ku ngo no gushakana ku by’umwihariko, nabyo rwose mu bivugwa birimo.
Iki cyanditswe kandi gikomeza kivuga ko nta huriro riri hagati ya Kristo na Beliyali (Satani). Nta gushyira hamwe mu Mwuka gushoboka mu rugo rw’umukristo n’umupagani. Pawulo akomeza kwibutsa abizera ko ari ingoro za Mwuka Wera, winjiye mu mitima yabo ubwo bakiraga agakiza (2 Abakorinto 6:15-17). Kubw’iyo mpamvu, bagomba kwitandukanya n’isi (kuba mu isi ariko ntibabe ab’isi); nta handi hakomeye cyane ibyo bigomba kwitonderwa kurusha mu rushako.
Bibiliya kandi ituburira ngo ’Ntimuyobe, kwifatanya n’ababi konona ingeso nziza’ (1 Abakorinto 15:33). Kugirana ubusabane bwihariye mu rukundo n’umupagani bishobora kukubera ikigusha mu buzima bwawe bwa Gikristo. Duhamagarirwa kubwiriza abapagani, ntidusabwa komatana nabo. Ntimutwumve nabi, nta kibazo rwose gucudika n’abadakijijwe, mukagirana ibiganiro, mukaba inshuti rwose, ariko ni aho bigomba kugarukira.
None se utangiye kurambagiza umupagani, ni iki waba ugamije koko, kwikundanira cyangwa kumubwiriza ibya Kristo? Uramutse ushakanye na we se, ni gute mwakubaka ubusabane bwo mu Mwuka? Ni gute rwose wakumva ko wagira urugo rukomeye kandi ruzira umuze niba mutanumvikana ko ngingo ibanziriza izindi, ari: Umwami Yesu Kristo?
Kurambagizanya n’umupagani si byiza ku mukristo, ndetse ntibinakwiye ko bashakana. 2 Abakorinto 6:14 hatubwira ko tutagomba ’kwifatanya’ n’abatizera. Icyo bishaka kuvuga ni uko babiri badahuje badashobora gukururira umugozi umwe. Aho kugira ngo bahuze imbaraga, ahubwo bagera aho bakaryana bo ubwabo. Nubwo iki cyanditswe bisa n’aho kitavuga ku ngo no gushakana ku by’umwihariko, nabyo rwose mu bivugwa birimo.


text:
Nkigikoresho cyo gupfunyika aluminiyumu agasanduku gashushanyijeho, LED ikodesha yerekana yoroheje, yoroheje kandi yihuse gushiraho nkibintu byingenzi byingenzi.Agasanduku karoroshye kandi koroheje, karashobora gushyirwaho byihuse, gusenywa no gutwarwa, kandi birakwiriye ahantu hanini hakodeshwa kandi hashyizweho porogaramu.Bitunganijwe na sisitemu yo kugenzura, kandi irashobora kwakira ibimenyetso bitandukanye byinjira muri videwo nka DVI, VGA, HDMI, S-video, guhuriza hamwe, YUV, nibindi, kandi birashobora gukina amashusho, ibishushanyo nizindi gahunda uko bishakiye, kandi bigakinirwa igihe-nyacyo, guhuza, no gusobanura amakuru neza.amakuru atandukanye.Amabara afatika hamwe no guhuza n'imihindagurikire.Ukurikije ibyo umukiriya asabwa hamwe nibidukikije byurubuga, shushanya uburyo bwiza bwo kwerekana LED ikodeshwa.
Byakoreshejwe cyane mubukode bwa stage, kuririmba no kubyina ibirori bya nimugoroba, inama zitandukanye, imurikagurisha, stade, theatre, auditorium, salle yigisha, ibyumba byinshi bikoreramo, ibyumba byinama, inzu yimikino, utubari twa disikuru, clubs zijoro, disikuru yimyidagaduro yohejuru, nibindi. Ikoreshwa rya Unilumin Technology LED ikodeshwa yakoreshejwe cyane muri TV Iserukiramuco rya Gala, kwerekana imodoka, ibirori byumuco mu ntara zitandukanye, nibindi.
Igihe cyo kohereza: Apr-22-2022


text:
KU WA 4 W’ICYA 6 CYA PASIKA, 21/05/2020
AMASOMO: Intu 18, 1-8; Zab 98 (97), 1,-2-3ab, 3cd-4; Yh 16, 16-20
Bavandimwe muri Kristu, nimugire ineza n’amahoro bituruka ku Mana Data na Mwana na Roho Mutagatifu!
Amasomo tuzirikana kuri uyu munsi wa kane w’icyumweru cya gatandatu cya Pasika arakomeza kudusobanurira uburyo umurimo w’iyamamaza ry’inkuru nziza wagenze mu bihe bya mbere.
Mu gitabo cy’ibyakozwe n’intumwa dukomeje kubona no kuzirikana urugendo rwa Pawulo Mutagatifu n’ubutumwa bwe. Uyu munsi ageze i Korinti aho yakiriwe n’umuryango wa Purisika na Akwila agatura mu rugo rwabo, akahakomereza umwuga we wo kuboha amahema ku isabato akajya mu isengero kwigisha.
Uyu muryango wari wishimiye kwakira umuntu ukomeye nka Pawulo ariko kandi wanemeye kwirengera ingaruka byashoboraga kuwutera. Ni byo Pawulo abashimira muri aya magambo: “Mutashye Purisika na Akwila, abafasha banjye muri Kristu Yezu; abo ni bo bishyize mu kaga, kugira ngo barwane ku buzima bwanjye. Si jye jyenyine ubashimira, ahubwo na Kiliziya zose z’abanyamahanga. Mutashye na Kiliziya iteranira mu rugo rwabo” (Rom 16,3-5).
Ngo ubwo Silasi na Timote, abafasha be bari bamugezeho Pahulo yegukiye kwamamaza ijambo ry’Imana. Ubutumwa bwe bwari bumwe: KWEMEZA ABANTU KO YEZU ARI UMUKIZA.
Ubu butumwa bwa Pawulo ni bwo butumwa abakirisitu dufite. Duhamagarirwa kwemeza isi ko Yezu ari umukiza. Kuko ntawe utanga icyo adafite ni ngombwa kubanza kwisuzuma tukibaza niba tutari abakirisitu b’amazina gusa kuko iyo tuvuze abakirisitu bahamagarirwa kwemeza isi ko Yezu ari Umukiza ni abitwa abakirisitu bose, ntabwo ari abapadiri gusa cyangwa abihaye Imana.
Bavandimwe, ubwo twasigwaga amavuta ya Kirisima twagizwe abasaseridoti, abami n’abahanuzi, twiyemeza kuba umwe na Kirisitu tunifatanya na we mu murimo we wo gukiza isi. Uwo mukiro nta handi uzava hatari ukumenya no kwakira Yezu nk’umukiza ari na byo bizatuma bamenya Imana imwe nyakuri yaje aturukaho bityo bakagira ubuzima. Yezu ati: “Ubugingo bw’iteka ni ukukumenya, wowe Mana imwe y’ukuri, no kumenya uwo watumye Yezu Kirisitu” (Yh 17,3).
Kuba abantu babwirwa ko Yezu ari amukiza bikarangirira aho nta kindi cyongeweho bishobora kudatera ibibazo, nyamara ntibyashoboka ko twakwemeza ko Yezu ari umukiza ngo turekere aho. Ukuri iyo kumenyekanye hari itegeko ryo kukwakira no kukugenderamo, hari itegeko ryo guca ukubiri n’ibitari ukuri twarimo mbere.
Ukwemera rero ntabwo ari amagambo. Pawulo yasohoje ubutumwa bwe uko byari bikwiye agira abamwakira barabatizwa biyongera ku mubare w’abemera ariko haboneka na benshi bamurwanya. Yabaga abyiteze kandi yiteguye kwakira ingaruka z’ubutumwa bw’inkuru nziza yamamazaga. Nyagasani yamuherekezaga muri ubwo butumwa kandi akamuhumuriza.
“Nuko ijoro rimwe, Nyagasani abonekera Pawulo aramubwira ati: «witinya, ahubwo komeza uvuge, ntuceceke! Ndi kumwe nawe kandi nta n’umwe uzahangara kukugirira nabi, kuko abantu benshi muri uyu mugi ari abanjye». Pawulo amarana na bo umwaka umwe n’amezi atandatu, abigisha ijambo ry’Imana” (Intu 18, 9-11).
Bavandimwe, twakumvwa, tutakumwa dufite inshingano zo kwamamaza umukiro w’Imana abemeye bagakira abatemeye tugakaraba ntituzababazwe; ariko kandi natwe twirebye ni ngombwa gufungurira umutima Roho Mutagatifu tukemera kwigishwa kuko ntitwavuga ko twageze aho tgomba kugera.
Dusabe Nyagasani ingabire yo kwiyoroshya twamamaze Kirisitu kandi twemere kumurikira natwe mu buzima bwacu bwa buri munsi.
Bikira Mariya Umwamikazi w’intumwa adusabire!
Padiri SIBOMANA Oswald


text:
Isomo rya 1: 2 Abanyakorinti 11,18.21b-30
Bavandimwe, ubwo benshi biratana ibyo bakesha kamere, reka nanjye nirate. Ibyo abandi batinyutse kwivuga – noneho mvuge nk’umusazi – nanjye ndabitinyutse. Mbese ni Abahebureyi ? Nanjye ndi we ! Ni Abayisraheli ? Nanjye ndi we ! Inkomoko ya Abrahamu ? Nanjye ndi yo ! Mbese bakorera Kristu ? – Reka mvuge amateshwa – Ndabarusha bose ! Mu miruho ? Narabarushije ! Mu buroko ? Incuro nyinshi kubarusha ! Inkoni ? Nakubiswe izitabarika ! Amakuba y’urupfu ? Nayagize hato na hato ! Incuro eshanu Abayisraheli bankubise ibiboko mirongo itatu n’icyenda. Nakubiswe inkoni incuro eshatu, rimwe mpondaguzwa amabuye, ndohama gatatu mu mazi, ndetse mara ijoro n’umunsi rwagati mu nyanja. Mu gendo zanjye nyinshi nagiriye amakuba mu nzuzi, mpura n’abambuzi, ngira akaga k’abo dusangiye ubwoko n’ako ntewe n’abanyamahanga, ngirira ingorane mu mugi, mu butayu no mu nyanja, nkubitiraho imitego y’abagambanyi biyita abavandimwe ! Mu miruho n’iminaniro, mu kurara irondo kenshi, mu nzara n’inyota, mu gusiba kurya kenshi, mu kwicwa n’imbeho no kubura icyo nambara ; ntavuze n’ibisigaye : inkeke ya buri munsi mpagaritswe umutima na za Kiliziya zose ! Ni nde wacogoye, sincike intege ? Ni nde wateshutse, maze simpinde umushyiti ? Niba kwirata ari ngombwa, nziratana intege nke zanjye.
Zaburi ya 33(34), 2-3, 4-5, 6-7
R/ Intungane, Uhoraho azikiza amagorwa yazo yose.
Nzashimira Uhoraho igihe cyose,
ibisingizo bye bizahora ubudahwema mu munwa wanjye.
Ishema mfite ryose ndikesha Uhoraho,
ab’intamenyekana nibabyumve maze bishime !
Nimwogeze Uhoraho hamwe nanjye,
twese hamwe turatire izina rye icyarimwe.
Nashakashatse Uhoraho aransubiza,
nuko ankiza ibyankuraga umutima byose.
Abamurangamira bahorana umucyo,
mu maso habo ntiharangwa ikimwaro.
Umunyabyago yaratabaje, Uhoraho aramwumva,
maze amuzahura mu magorwa ye yose.
Ivanjili ya Mutagatifu Matayo 6,19-23
Muri icyo gihe, abigishwa bari bateraniye iruhande rwa Yezu ku musozi, maze arababwira ati «Ntimugashakire ubukungu hano mu nsi, aho udusimba n’imungu byonona, aho abajura baca ibyuho bakiba. Ahubwo mwizigamire ubukungu mu ijuru, aho udusimba n’imungu bitonona, aho abajura badaca ibyuho ngo bibe. Kuko aho ubukungu bwawe buri, ni ho n’umutima wawe uzaba uri. Itara ry’umubiri ni ijisho. Niba rero ijisho ryawe ridafite inenge, umubiri wawe wose uzamurikirwa. Naho niba ijisho ryawe ari ribi, umubiri wawe wose uzaba mu mwijima. Noneho se niba urumuri rukurimo ruhindutse umwijima, uwo mwijima uzangana iki !»